Diari Oficial de la Generalitat Valenciana


Sumari del DOGV 9441, del 04-10-2022 (2022/8770)

ORDRE 56/2022, de 26 de setembre, de la Conselleria d'Educació, Cultura i Esport, per la qual s'aproven les bases reguladores per a la concessió de subvencions públiques en règim de concurrència competitiva al foment de les arts escèniques en els sectors del teatre, la dansa i el circ, de l'Institut Valencià de Cultura, en les modalitats d'ajudes a la creació d'escriptura escènica, ajudes a residències escèniques, ajudes a la formació, ajudes a la investigació, ajudes a l'edició, ajudes a associacions professionals i entitats sense ànim de lucre, i es convoca la concessió d'ajudes per a l'exercici 2022.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9441

Data del DOGV
:   04-10-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/8770


Data del document
:   26-09-2022

Organisme emissor
:   Conselleria d'Educació, Cultura i Esport

Tipus de document
:   Ordre

Correcció d'errades

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

ORDRE 56/2022, de 26 de setembre, de la Conselleria d'Educació, Cultura i Esport, per la qual s'aproven les bases reguladores per a la concessió de subvencions públiques en règim de concurrència competitiva al foment de les arts escèniques en els sectors del teatre, la dansa i el circ, de l'Institut Valencià de Cultura, en les modalitats d'ajudes a la creació d'escriptura escènica, ajudes a residències escèniques, ajudes a la formació, ajudes a la investigació, ajudes a l'edició, ajudes a associacions professionals i entitats sense ànim de lucre, i es convoca la concessió d'ajudes per a l'exercici 2022. [2022/8770]  
La Generalitat, de conformitat amb l'article 49.1.4 de la Llei orgànica 5/1982, d'1 de juliol, d'Estatut d'Autonomia de la Comunitat Valenciana, modificada per la Llei orgànica 1/2006, de 10 d'abril, de reforma de la Llei orgànica 5/1982, d'1 de juliol, d'Estatut d'Autonomia de la Comunitat Valenciana, té competència exclusiva en matèria de cultura.  
  
L'Institut Valencià de Cultura (d'ara en avant, IVC) és una entitat de dret públic de la Generalitat, de les que preveu l'article 155 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (d'ara en avant, LHIS), adscrita a la Conselleria d'Educació, Cultura i Esport, amb competències en matèries culturals. Té entre les seues competències impulsar i promoure els formats, les tendències i els continguts culturals nous per al seu desenvolupament a la Comunitat Valenciana, la convocatòria i la gestió de subvencions, ajudes i incentius de les diverses matèries culturals en què és competent i fomentar l'ocupació i l'ocupabilitat en els sectors culturals, segons disposa l'article 2, punt 2, lletres g, l i n del Decret 5/2013, de 4 de gener, que aprova el Reglament d'organització i funcionament de l'IVC, modificat, a aquest efecte, pel Decret 141/2014, de 5 de setembre, del Consell.  
Un dels instruments essencials sobre els quals descansa la política cultural és el de les subvencions públiques. En el cas de les subvencions culturals, la importància d'aquestes consisteix, des de la perspectiva quantitativa, en el pes rellevant que aquesta despesa té en les assignacions pressupostàries anuals de l'IVC i en la significació cada vegada més elevada que han adquirit els sectors culturals com una activitat econòmica. D'altra banda, des de la perspectiva qualitativa, és un fet diferencial la gran diversitat de manifestacions en què es projecta l'activitat cultural i a les quals s'adrecen els recursos públics.  
  
El Pla estratègic de subvencions 2020-2023 de la Conselleria d'Educació, Cultura i Esport, aprovat per la Resolució de 23 de març de 2020, del conseller d'Educació, Cultura i Esport (DOGV 8783, 07.04.2020), estableix en l'annex únic, i dins de l'objectiu estratègic 4 de l'Institut Valencià de Cultura, «Foment de la producció i difusió de les diferents manifestacions artístiques competència de l'Institut Valencià de Cultura», la línia de subvenció per al foment de les arts escèniques.  
  
Amb l'aprovació d'aquesta ordre es pretén establir les bases reguladores per a la concessió de les subvencions públiques de creació d'escriptura escènica, residències escèniques, ajudes a formació, ajudes a investigació, ajudes a edició, ajudes a associacions professionals i entitats sense ànim de lucre, en règim de concurrència competitiva, així com convocar aquestes ajudes en l'àmbit competencial de la conselleria competent en matèria de cultura.  
Aquestes ajudes tindran caràcter de subvenció, de conformitat amb el que estableixen la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; la Llei 38/2003, de 17 de novembre, general de subvencions (d'ara en avant, LGS), i el Reglament general de subvencions aprovat pel Reial decret 887/2006, de 21 de juliol.  
En la tramitació d'aquesta norma s'han respectat els principis de bona regulació previstos en l'article 129 de la Llei 39/2015, d'1 d'octubre, del procediment administratiu comú de les administracions públiques (d'ara en avant LPAC): principis de necessitat, eficàcia, proporcionalitat, seguretat jurídica, transparència i eficiència.  
Respecte dels principis de necessitat i eficàcia, la norma s'adequa a un objectiu d'interés general, com és ampliar la gestió de subvencions a diferents manifestacions culturals, així com els principis d'objectivitat, igualtat i no-discriminació.  
Igualment, la norma s'ajusta al principi de proporcionalitat, ja que conté la regulació imprescindible per a atendre els objectius que es pretenen aconseguir.  
El principi de seguretat jurídica també es compleix, ja que la norma s'ha elaborat de manera coherent amb la resta de l'ordenament jurídic, estatal i de la Unió Europea, amb la intenció de mantindre un marc normatiu estable, predictible, integrat i clar.  
També ha quedat garantit el principi de transparència amb la publicació del projecte normatiu en la pàgina web oficial de l'IVC, així com a través de les diferents reunions mantingudes amb el sector, habilitant la possibilitat de formular suggeriments sobre aquest per part de qualsevol ciutadà.  
La modalitat d'ajudes a la creació d'escriptura escènica queda exclosa de l'aplicació de l'apartat 1 de l'article 107 del Tractat de funcionament de la Unió Europea, d'acord amb el Decret 128/2017, de 29 de setembre, del Consell. Aquestes ajudes no estaran sotmeses a l'obligatorietat de notificació o comunicació a la Comissió Europea, en la mesura que es dirigisquen a persones físiques que no exercisquen activitats econòmiques i, per tant, no complisquen el requisit d'avantatge econòmic per a una empresa, ni el de falsejament de la competència que afecta els intercanvis comercials entre els estats membres de la Unió Europea.  
  
Les modalitats d'ajudes a residències escèniques, ajudes a la formació, ajudes a la investigació, ajudes a l'edició, ajudes a associacions professionals i entitats sense ànim de lucre, s'acolliran al règim de minimis que estableix el Reglament (UE) 1407/2013, de la Comissió Europea, de 18 de desembre de 2013, relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis (DOUE L352, de 24.12.2013), modificat pel Reglament (UE) núm. 2020/972 de la Comissió, de 2 de juliol de 2020, pel qual es modifiquen el Reglament (UE) núm. 1407/2013 pel que fa a la seua pròrroga, i el Reglament (UE) núm. 651/2014, pel que fa a la seua pròrroga i ajustos pertinents (DO L215, de 07.07.2020), d'ara en avant Reglament 1407/2013, quan pel seu import no suposen un falsejament de la competència que afecte els intercanvis comercials entre els estats membres. Les ajudes que, complint totes les condicions previstes, es concedisquen a l'empara del reglament esmentat, no són ajudes d'estat, ja que es considera que no reuneixen tots els criteris de l'article 107 del TFUE i, per consegüent, estaran exemptes de l'obligació de notificació que estableix l'article 108, apartat 3 del TFUE.  
Per tot això, en aplicació de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; dels preceptes aplicables de la Llei 38/2003, de 17 de novembre, general de subvencions, i del Reial decret 887/2006, de 21 de juliol, pel qual s'aprova el Reglament general de subvencions; i en virtut de les atribucions que em confereixen l'article 28 de la Llei 5/1983, de 30 de desembre, de la Generalitat, del Consell; l'article 160.2 de l'esmentada Llei 1/2015; el Decret 5/2013, de 4 de gener, que va aprovar el Reglament de l'actual IVC, modificat pel Decret 141/2014, de 5 de setembre, del Consell; i el Decret 173/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport,  
  
  
ORDENE  
  
Primer  
Aprovar les bases reguladores per a la concessió de subvencions al foment de les arts escèniques en les modalitats d'ajudes a la creació d'escriptura escènica, ajudes a residències escèniques, ajudes a formació, ajudes a investigació, ajudes a edició i ajudes a associacions professionals i entitats sense ànim de lucre, així com el model de sol·licitud i els documents complementaris.  
  
Segon  
Convocar les ajudes durant els mesos de desembre de 2021 a novembre de 2022, com a mitjà per a afavorir les iniciatives que suposen la difusió i la promoció de les arts escèniques valencianes de teatre, dansa i circ en les modalitats indicades.  
  
Tercer  
Publicar aquesta ordre en el Diari Oficial de la Generalitat Valenciana.  
  
Quart  
Aquesta ordre entrarà en vigor l'endemà de la seua publicació en el Diari Oficial de la Generalitat Valenciana.  
  
Cinqué  
Aquesta ordre inclou els tres annexos que es detallen a continuació:  
  
- Annex I. Bases reguladores i convocatòria de les subvencions  
- Annex II. Model de sol·licitud  
- Annex III. Model de domiciliació bancària  
  
València, 26 de setembre de 2022  
  
La consellera d'Educació, Cultura i Esport,  
RAQUEL TAMARIT IRANZO  
  
  
  
ANNEX I  
Bases reguladores i convocatòria de les subvencions  
  
Primera. Objecte, finalitat, modalitats i règim jurídic aplicable  
1. La present ordre estableix les bases reguladores per a la concessió de subvencions de l'Institut Valencià de Cultura (IVC) al foment de les arts escèniques en els sectors del teatre, de la dansa i del circ en les modalitats d'ajudes a la creació d'escriptura escènica, ajudes a residències escèniques, ajudes a la formació, investigació i edició, ajudes a associacions professionals i entitats sense ànim de lucre, amb el fi últim que la ciutadania puga disposar d'una oferta cultural diversificada i de qualitat.  
2. Les subvencions es concediran d'acord amb els principis de publicitat, transparència, objectivitat, igualtat i no-discriminació, i mitjançant el règim de concurrència competitiva.  
Les activitats subvencionables hauran de tindre lloc entre l'1 de desembre de 2021 i el 30 de novembre de 2022, ambdues inclusivament, sempre que finalitzen en l'exercici 2022.  
3. Les modalitats que preveu aquesta convocatòria són les següents:  
a) Ajudes a la creació d'escriptura escènica  
Tenen la finalitat de fomentar l'escriptura escènica d'autors i autores, tant en castellà com en valencià, a l'efecte de potenciar la seua divulgació i posada en escena.  
Els projectes d'escriptura escènica han de ser originals i inèdits en el moment que es presenten, és a dir, no hauran sigut gravats, editats o estrenats davant d'un públic. Els textos no podran haver obtingut ajudes en convocatòries anteriors de l'IVC; no obstant això, podran admetre's els projectes que, havent-se presentat amb anterioritat a les ajudes de l'IVC, no l'hagen obtinguda. No s'admetran projectes d'obres traduïdes, adaptades o refoses, siguen de novel·la, cinema, televisió, ràdio o, fins i tot, del mateix teatre. Tampoc s'admetran projectes d'obres finalitzades en anys anteriors a la convocatòria.  
b) Ajudes a residències escèniques  
Tenen la finalitat de fomentar processos d'investigació, desenvolupats per companyies i professionals de l'àmbit escènic que no siguen beneficiaris d'una ajuda anual a la producció professional d'un muntatge escènic o d'una ajuda anual a la producció emergent d'un muntatge escènic l'any de la convocatòria; encara que sí que podran presentar-se a aquesta modalitat els professionals i les empreses que havent superat els 50 punts en les ajudes a projectes emergents de l'any 2021 no van ser beneficiaris d'una ajuda econòmica per insuficiència pressupostària.  
El projecte de residència haurà de concretar les dades relacionades amb l'espai, l'estructura o l'entitat acollidora, i haurà de propiciar la trobada de professionals de diversos àmbits artístics, culturals o acadèmics que enriquisquen el procés d'investigació i puga establir connexions i interaccions amb la comunitat ciutadana o amb col·lectius socials relacionats amb el procés de creació i investigació proposat.  
c) Ajudes a la formació  
Tenen per objecte fomentar la formació dels professionals de les arts escèniques.  
d) Ajudes a la investigació  
Tenen la finalitat de fomentar treballs de recerca de caràcter teòric, pràctic o teoricopràctic, siguen de caràcter unipersonal o col·laboratiu, sobre les arts escèniques en tota la seua extensió. El projecte d'investigació subvencionat, una vegada finalitzat, formarà part dels fons del Centre de Documentació de les Arts Escèniques de l'Institut Valencià de Cultura amb la finalitat que puga ser consultat per qualsevol investigador, professional o ciutadà interessat en aquest.  
e) Ajudes a l'edició  
Tenen la finalitat de fomentar l'edició de llibres i revistes dedicats a l'estudi i a la divulgació de les arts escèniques en tota la seua extensió i en qualsevol de les seues disciplines artístiques: teatre, dansa i circ, així com l'edició de textos teatrals i traduccions de textos escrits prèviament en una llengua que no siga alguna de les cooficials de la Comunitat Valenciana. Les publicacions poden ser en paper o en versió digital.  
  
f) Ajudes a associacions professionals i entitats sense ànim de lucre  
  
Tenen la finalitat de potenciar activitats de promoció i defensa del sector professional de les arts escèniques, amb l'objecte contribuir a la seua vertebració en la societat.  
4. El procediment de concessió d'aquestes subvencions serà el de concurrència competitiva.  
5. Aquesta subvenció es regirà per aquestes bases, per la Llei 1/2015, de 6 de febrer, de la Generalitat, i pels preceptes declarats bàsics de la Llei 38/2003, de 17 de novembre, general de subvencions, i les seues disposicions de desplegament.  
  
Segona. Compatibilitat amb altres subvencions  
1. Les subvencions que regula aquesta ordre seran compatibles amb la percepció d'altres subvencions, ajudes, ingressos o recursos per a la mateixa finalitat, procedents de qualsevol administració o ens públic o privat, nacionals, de la Unió Europea o d'organismes internacionals.  
  
2. L'import total de les subvencions rebudes en cap cas podrà ser d'una quantia tal que, aïlladament o en concurrència amb altres subvencions, ajudes, ingressos o recursos, supere el cost de l'activitat subvencionada, i en aquest cas s'efectuarà el reintegrament de l'excés, sense perjudici de les possibles responsabilitats que es puguen derivar d'aquestes circumstàncies.  
  
Tercera. Finançament, distribució i quanties  
1. D'acord amb la Llei 8/2021, de 30 de desembre, de pressupostos de la Generalitat per a l'exercici 2022, les ajudes convocades s'imputaran al crèdit previst en la secció 09, entitat 00730, línia de subvenció S6422000, «Foment de les arts escèniques», de l'IVC, amb un import inicial de 5.750.000 ?.  
L'import referit es podrà minorar quan, en el marc de les polítiques d'estabilitat pressupostària i sostenibilitat financera, s'adopten mesures de no disponibilitat que afecten els crèdits de les línies de subvenció que el financen.  
2. L'import previst inicialment per a aquesta convocatòria és de 702.000 - i es distribuirà entre les diverses modalitats amb el desglossament següent:  
a) Creació d'escriptura escènica: 72.000 -  
b) Residències escèniques: 280.000 -  
c) Formació: 90.000 - (compartits amb les modalitats d'Investigació i d'Edició)  
d) Investigació  
e) Edició  
f) Associacions professionals i entitats sense ànim de lucre: 260.000 -  
Les quanties individuals màximes previstes per a cada modalitat són les següents:  
a) Creació d'escriptura escènica: 4.500 -  
b) Residències escèniques: 20.000 euros  
c) Formació: 7.500 -  
d) Investigació: 7.500 -  
e) Edició: 7.500 -  
f) Associacions professionals i entitats sense ànim de lucre: 30.000 -  
  
  
Concepte Quantia individual màxima Import total de la modalitat  
a) Creació d'escriptura escènica 4.500 - 72.000 -  
b) Residències escèniques 20.000 - 280.000 -  
c) Formació 7.500 - 90.000 - \*  
d) Investigació 7.500 -   
e) Edició 7.500 -   
f) Associacions professionals i entitats sense ànim de lucre 30.000 - 260.000 -  
TOTALS 702.000 -  
  
  
\*Les modalitats de formació, investigació i edició comparteixen la disponibilitat econòmica de 90.000 - entre els tres tipus d'ajuda possibles.  
No obstant això, en el cas que en altres ajudes amb càrrec a la mateixa línia pressupostària resulte un excedent, aquest es podrà destinar a ampliar aquesta ajuda. Així mateix, i d'acord amb els termes que estableix l'article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat, podrà ampliar-se el crèdit sense necessitat de realitzar una nova convocatòria.  
3. Aquestes ajudes es destinaran a sufragar les despeses corrents generades per les activitats objecte de la subvenció. Les ajudes no es podran destinar, per la naturalesa del capítol pressupostari, a inversions ni adquisicions patrimonials.  
4. L'import adjudicat a cada projecte beneficiari serà proporcional a la puntuació obtinguda en aplicació dels criteris d'atorgament que corresponguen a cada modalitat, a l'assignació econòmica d'aquesta i a la quantitat sol·licitada.  
S'exceptua la modalitat d'escriptura escènica, que podrà beneficiar fins a un màxim de 16 projectes a un import fix de 4.500 ?, atenent els de més puntuació i que hagen superat els 50 punts.  
També s'exceptua la modalitat de residències l'ajuda concedida de la qual serà proporcional a la puntuació obtinguda, de manera que a 100 punts correspondrà una subvenció del 65 % del pressupost del projecte amb el límit màxim de l'import sol·licitat, i així proporcionalment fins a esgotar el crèdit disponible.  
5. L'import de les ajudes de l'IVC destinades a finançar el mateix projecte serà d'un percentatge o una fracció del pressupost total, que no podrà superar el 65 % d'aquest.  
6. La quantia total de les subvencions percebudes procedents de les diverses administracions públiques podrà arribar al 100 % del cost total de l'activitat subvencionada.  
  
Quarta. Persones beneficiàries: requisits  
1. Podran ser beneficiàries d'aquestes ajudes les persones físiques o jurídiques que es troben en la situació que fonamenta la concessió de la subvenció i que complisquen els requisits que estableixen l'LGS, l'RLGS i l'LHIS.  
2. Amb caràcter general i sense perjudici del que es disposa per a cada modalitat d'ajudes, poden ser beneficiàries les persones físiques que tinguen la residència habitual, i les persones jurídiques que disposen de seu social, en el territori de la Comunitat Valenciana.  
Les persones físiques han d'acreditar la residència mitjançant el certificat d'empadronament i les persones jurídiques han d'acreditar el domicili social amb l'escriptura de constitució, modificació o els estatuts.  
L'acreditació de la condició de professional es farà mitjançant l'alta en l'Impost d'Activitats Econòmiques (IAE) o en el Cens d'empresaris, professionals i retenidors en què conste la qualificació de l'activitat econòmica corresponent per a la qual se sol·licita la subvenció.  
  
3. No s'estendrà la condició de beneficiaris als membres associats a l'entitat beneficiària que es comprometen a efectuar totes o part de les activitats que fonamenten la concessió de la subvenció en nom i per compte d'aquella.  
4. Poden adquirir la condició de beneficiàries les agrupacions de persones físiques o jurídiques, tant públiques com privades, les comunitats de béns o qualsevol altre tipus d'unitat econòmica o patrimoni separat que, encara que manquen de personalitat jurídica, puguen dur a terme els projectes o les activitats i que es troben en la situació que motiva la concessió i que tinguen un vincle amb el territori de la Comunitat Valenciana.  
En tots els casos que preveu aquest apartat, juntament amb la sol·licitud s'haurà d'acreditar el compromís assumit per cada membre, l'obligació de designació d'un representant o apoderat i els seus requisits, la declaració de no dissolució de l'agrupació fins al terme del termini de prescripció que preveu l'LGS, i tots els aspectes que es consideren necessaris per a garantir la destinació correcta de la subvenció. En el cas d'entitats amb personalitat jurídica, s'haurà d'acreditar juntament amb la sol·licitud, a més, la constitució i la inscripció en el registre corresponent en atenció a la naturalesa jurídica de l'entitat de què es tracte.  
  
5. No podran obtindre la condició de beneficiàries les persones físiques o jurídiques en què concórrega alguna de les prohibicions que preveu l'article 13 de l'LGS.  
La justificació per part de les persones o les entitats de no estar incurses en les prohibicions per a obtindre aquesta condició s'haurà de fer mitjançant la presentació d'una declaració responsable davant de l'IVC, i haurà d'estar en aquesta situació durant tot el procediment de tramitació de les ajudes, fins al pagament d'aquestes. Qualsevol circumstància que puga afectar aquesta declaració responsable al llarg de la duració del procediment de les ajudes s'haurà de comunicar necessàriament a l'IVC tan prompte com es produïsca.  
6. En el cas de les petites i mitjanes empreses (pimes), hauran d'ajustar-se a les definicions que estableix el Reglament (UE) núm. 651/2014, pel qual es declaren determinades categories d'ajudes compatibles amb el mercat interior en aplicació dels articles 107 i 108 del Tractat (d'ara en avant, RGEC) o per la norma reguladora de la matèria que estiga vigent en cada moment.  
Les ajudes que preveu aquesta ordre no es poden aplicar a les empreses que estiguen subjectes a una ordre de recuperació pendent després d'una decisió prèvia de la Comissió que haja declarat una ajuda il·legal i incompatible amb el mercat interior. Tampoc a les empreses en crisi, tenint en compte la definició de l'article 2.18 de l'RGEC.  
7. Els sol·licitants que estiguen obligats a disposar d'un pla d'igualtat segons el que preveu la Llei orgànica 3/2007, de 22 de març, per a la igualtat efectiva de dones i homes, per a una garantia de la igualtat de tracte i d'oportunitat entre dones i homes en qualsevol àmbit i, singularment, en l'esfera laboral, hauran d'adjuntar-ne una còpia i acreditar el visat de la direcció general competent en matèria de dona i igualtat de la Generalitat. En cas que no disposen del pla d'igualtat en el moment de presentar la sol·licitud hauran d'acreditar haver començat els tràmits per a obtindre'l o no podran tindre la condició de beneficiaris; i en el moment de la justificació de la subvenció, n'adjuntaran una còpia i acreditaran el visat de la direcció general competent en matèria de dona i igualtat de la Generalitat.  
  
8. Per a cada modalitat d'ajudes podran ser beneficiàries:  
a) Ajudes a la creació d'escriptura escènica  
Podran ser-ne beneficiàries les persones físiques.  
b) Ajudes a residències escèniques  
Podran ser-ne beneficiàries les persones físiques i jurídiques i els ens sense personalitat jurídica que es dediquen professionalment a l'àmbit escènic i que complisquen els requisits següents:  
- Tindre una trajectòria professional mínima de tres anys vinculada al teatre o dos anys vinculada a la dansa, al circ o les arts de carrer.  
- Comptar amb un agent cultural extern (sala pública o privada, festival, centre cultural o similar) que col·labore en el desenvolupament de la residència.  
No podran presentar-se associacions sense ànim de lucre o festivals.  
Les persones o les entitats beneficiàries d'aquestes ajudes no podran optar a altres convocatòries d'ajudes que publique l'IVC en les modalitats de producció anual d'un muntatge escènic i producció emergent d'un muntatge escènic, amb l'excepció que assenyala la base tercera, punt 4. Tampoc seran compatibles amb les ajudes biennals a companyies, ni amb les ajudes biennals a sales d'exhibició.  
c) Ajudes a la formació  
De les ajudes a la formació poden ser beneficiàries les persones físiques, professionals de les arts escèniques que hagen participat de manera remunerada en almenys tres projectes professionals de teatre o dos projectes professionals de dansa, circ o arts de carrer.  
d) Ajudes a la investigació  
De les ajudes a la investigació poden ser beneficiàries les persones físiques i jurídiques i els ens sense personalitat jurídica que tinguen com a activitat la pràctica o la reflexió que gire entorn de les arts escèniques.  
  
e) Ajudes a l'edició  
De les ajudes a l'edició poden ser beneficiàries les persones físiques i jurídiques i els ens sense personalitat jurídica, així com les entitats sense ànim de lucre que tinguen com a activitat única, o entre altres, l'edició de llibres i revistes. En el cas de revistes, ha de tractar-se de publicacions periòdiques amb una tirada mínima de 300 exemplars, una periodicitat màxima mensual i una mínima anual. La publicació haurà de tindre com a mínim 25 pàgines. Si l'edició es realitza en format digital, el beneficiari haurà de disposar de domini propi.  
  
f) Ajudes a associacions professionals i entitats sense ànim de lucre  
Poden ser-ne beneficiàries les associacions professionals de caràcter sindical, empresarial o representatiu d'una part del sector professional escènic i entitats culturals sense ànim de lucre que desenvolupen activitats de promoció i defensa del sector professional de les arts escèniques o projectes d'impacte social vinculats a les arts escèniques a la Comunitat Valenciana, atenent el seu domicili social i les activitats que figuren en el projecte aportat juntament amb la sol·licitud.  
  
Cinquena. Presentació de sol·licituds  
1. El termini de presentació de sol·licituds serà de vint dies hàbils a comptar des de l'endemà de la publicació de la present convocatòria en el Diari Oficial de la Generalitat Valenciana.  
2. Les sol·licituds s'han de dirigir a la seu de l'IVC.  
Totes les sol·licituds s'han de presentar per via telemàtica a través del registre electrònic accessible des de la pàgina web http://ivc.gva.es/, per a la qual cosa l'entitat o el seu representant han de disposar de qualsevol dels certificats o signatures electròniques que admet aquesta aplicació.  
En cap cas seran vàlids els documents als quals s'haja d'accedir mitjançant enllaços o adreces web, corresponents a portals o pàgines web, aplicacions o plataformes d'emmagatzematge digital, o a serveis d'allotjament d'arxius, de manera que aquests documents es consideraran no presentats.  
Si alguna de les persones interessades presentara la sol·licitud presencialment, se la requerirà perquè l'esmene a través de la presentació electrònica, en els termes i amb els efectes que estableix l'article 68.4 de la Llei 39/2015, d'1 d'octubre, i l'article 14 de l'RD 203/2021, de 30 de març, pel qual s'aprova el Reglament d'actuació i funcionament del sector públic per mitjans electrònics, per la qual cosa es considerarà a tots els efectes com a data de presentació de la sol·licitud aquella en la qual s'haja realitzat l'esmena corresponent.  
  
Podran ampliar-se els terminis no vençuts a conseqüència d'incidències tècniques que hagen impossibilitat el funcionament ordinari del sistema o de l'aplicació que corresponga, segons el que es disposa en l'article 32.4 de la Llei 39/2015, d'1 d'octubre.  
Igualment, quan concórreguen circumstàncies sobrevingudes de caràcter tècnic o de qualsevol altra naturalesa, es podrà autoritzar motivadament l'ús de mitjans no electrònics per a la relació de les persones aspirants amb l'Administració, en els tràmits en què puga resultar necessari.  
3. Les sol·licituds s'han de formalitzar segons el model de sol·licitud que s'adjunta com a annex II i han d'especificar la modalitat d'ajuda que se sol·licita i l'import.  
L'import sol·licitat en cap cas pot ser superior a l'import màxim que correspon a cada modalitat, d'acord amb el que estableix la base tercera. Si se sol·licita un import superior o aquest import supera el 65 % del pressupost total del projecte, per a valorar-lo convenientment es reduirà d'ofici fins a la quantia individualitzada màxima de la modalitat o fins al percentatge indicat.  
Els projectes que es presenten a la modalitat d'escriptura escènica estan exempts de presentar un pressupost específic.  
Els projectes que es presenten a la modalitat d'investigació hauran de presentar o no un pressupost en funció de si el treball el realitza una persona o vàries, i de si s'imputen costos al procés d'investigació. Les persones beneficiàries han de justificar els mateixos conceptes de despesa que s'hagen indicat en el model de fitxa pressupostària que s'haja adjuntat a la sol·licitud, perquè, excepcionalment, pot donar-se el cas que determinada activitat d'investigació no incórrega en despeses justificables.  
4. S'admetran fins a tres sol·licituds per persona física o jurídica peticionària, que serà aplicable per al conjunt de les convocatòries de foment de les arts escèniques que es publiquen durant l'exercici econòmic actual; en cas que se'n sol·liciten més, només s'admetran les primeres registrades.  
Les excepcions són les següents:  
a) Només es pot presentar una sol·licitud per projecte i només es pot obtindre una ajuda per modalitat.  
b) Les persones jurídiques beneficiàries de subvencions nominatives de la Conselleria d'Educació, Cultura i Esport de la Generalitat Valenciana no poden optar a les modalitats d'aquesta convocatòria.  
5. La sol·licitud ha d'incloure les declaracions responsables següents:  
a) Declaració d'ajudes d'estat: llista i import de totes les subvencions, ajudes, ingressos o recursos que s'hagen sol·licitat o concedit, o estiguen pendents de percepció per altres administracions o institucions públiques per a la mateixa finalitat, a l'efecte del que preveu l'article 14 de la Llei 38/2003, general de subvencions. (apartat D-1, annex II)  
b) Declaració d'ajudes de minimis, únicament per a les modalitats de formació, investigació i edició, i associacions professionals i entitats sense ànim de lucre, de l'exercici fiscal present i dels dos anteriors. (apartat D-2, annex II)  
c) Declaració de no incórrer en cap de les prohibicions per a obtindre la condició de persona beneficiària, especificades en el punt 2 de l'article 13 de l'LGS. (apartat D-3, annex II)  
d) Declaració de foment d'ocupació de persones amb discapacitat o, si és el cas, declaració de l'exempció d'aquesta obligació, d'acord amb el que disposen l'article 7 de la Llei 11/2003, de 10 d'abril, de la Generalitat, sobre l'estatut de les persones amb discapacitat (DOGV 4479, d'11.04.2003), i l'article 5 del Decret 279/2004, de 17 de desembre, del Consell de la Generalitat, pel qual es regulen mesures, en els procediments de contractació administrativa i de concessió de subvencions, per al foment de l'ocupació de les persones amb discapacitat (DOGV 4907, 21.12.2004).  
Si la persona o l'entitat sol·licitant té contractades persones amb discapacitat, ha d'aportar la documentació acreditativa que aquesta contractació és anterior a l'acabament del termini per a presentar les sol·licituds d'aquestes ajudes i aportar una còpia del contracte i del document que acredite la discapacitat de la persona contractada. (apartat D-4, annex II)  
e) Declaració de drets d'autoria a fi de complir la normativa en matèria de drets de propietat intel·lectual. (apartat D-5, annex II)  
  
f) Declaració sobre les contractacions tècniques i artístiques corresponents al desenvolupament de l'activitat objecte de la subvenció complint amb les cotitzacions a la Seguretat Social i l'abonament de les retribucions, d'acord amb el que disposa la resolució que regula el Conveni col·lectiu de treball del sector dels actors i les actrius de teatre de la Comunitat Valenciana (DOGV 8307, 31.05.2018), i d'abonar les factures corresponents en el cas de serveis artístics o tècnics prestats per persones acollides al règim d'autònoms, d'acord amb els contractes subscrits. (apartat D-6, annex II)  
g) Declaració sobre l'idioma de presentació, únicament per a la modalitat de formació, investigació i edició, del fet que el projecte es redactarà en valencià, si és el cas. (apartat D-7, annex II)  
h) Declaració responsable en la qual es declare que l'entitat no està en crisi, segons el que disposen les directrius comunitàries sobre ajudes estatals de salvament i reestructuració d'empreses en crisi (Comunicació de la Comissió 2014/C 249/1, de 31.07.2014) i que no està subjecta a una ordre de recuperació per declaració de la Comissió d'ajuda il·legal i incompatible (apartat D.8, annex II).  
i) Declaració responsable en la qual s'indique que l'import de l'ajuda no excedirà el que és necessari per a cobrir les pèrdues d'explotació i un benefici raonable durant el període de referència. Això es garantirà ex ante sobre la base de previsions realistes o mitjançant un mecanisme de reembossament. En cas que s'incomplisca aquesta obligació, es reintegraran les quantitats abonades. (apartat D.9 annex II)  
  
j) Declaració que acredite l'any d'inici de l'activitat professional i la seua trajectòria en l'àmbit de les arts escèniques (únicament en la modalitat de residències escèniques, apartat D.10, annex II).  
k) Certificat o resolució signada per l'òrgan competent de l'entitat o entitats col·laboradores, o espais públics o privats, en què es manifeste el seu suport, així com la voluntat d'acollir la residència i posar a la disposició del beneficiari les seues instal·lacions, garantint el manteniment de l'espai (únicament en la modalitat de residències escèniques, apartat D.11, annex II).  
L'IVC pot requerir, en qualsevol moment del procediment, l'acreditació fefaent de les circumstàncies que consten en les declaracions responsables presentades.  
6. Documentació  
Les sol·licituds han d'incloure la documentació següent, que tindrà caràcter de preceptiva a l'efecte de tramitar la sol·licitud:  
a) Documentació acreditativa de la personalitat jurídica i la capacitat d'obrar de qui sol·licita i, si és el cas, de poder suficient per a actuar en el seu nom i representació. Si qui sol·licita és una persona jurídica, haurà d'aportar l'escriptura o el document públic de constitució i els estatuts de l'entitat inscrits en el registre oficial corresponent, la còpia del NIF, així com la documentació que acredite la representació que exerceix qui signa la sol·licitud (document públic o certificat de l'acord adoptat per l'òrgan de govern que corresponga que aprove sol·licitar aquesta ajuda i faculte el representant per a subscriure la petició).  
  
En cas d'ajuntaments i altres entitats locals, així com els ens del seu sector públic instrumental:  
1r. Certificat de l'acord que ha adoptat l'òrgan de govern de la corporació local que aprove sol·licitar aquesta ajuda i faculte el representant per a subscriure la petició.  
2n. En el cas d'organismes públics, el certificat de l'acte o l'acord adoptat per l'òrgan competent de l'ajuntament del qual depén, pel qual s'autoritza l'entitat pública a participar en aquesta convocatòria, expedit pel secretari o la secretària de la corporació local. Les persones sol·licitants han d'acreditar que estan al corrent en el compliment de les obligacions tributàries, amb les administracions estatal i autonòmica i amb la Seguretat Social.  
A aquest efecte, d'acord amb el que disposa l'article 28 de la Llei 39/2015, d'1 d'octubre, del procediment administratiu comú de les administracions públiques, en absència d'oposició expressa per part del sol·licitant, l'òrgan gestor del procediment estarà autoritzat a obtindre directament les dades dels documents elaborats per qualsevol administració i que per a aquest procediment són els següents:  
  
- Dades d'identitat (NIF o document equivalent en cas d'estrangers) de la persona que té la representació legal amb facultat per a obrar davant de l'Administració.  
- Certificat de l'Agència Estatal d'Administració Tributària que acredite que està al corrent de les seues obligacions.  
- Certificat de la Tresoreria General de la Seguretat Social que acredite que està al corrent de les seues obligacions.  
- Certificat de l'Agència Tributària Valenciana que acredite que està al corrent de les seues obligacions tributàries amb la Generalitat.  
- Alta en el Cens d'empresaris, professionals i retenidors en què conste la qualificació de l'activitat econòmica corresponent per a la qual se sol·licita la subvenció (excepte sol·licitants d'ajuda a la modalitat de creació d'escriptura escènica i sol·licitants de les submodalitats de formació i investigació), o alternativament l'alta en l'Impost d'Activitats Econòmiques (IAE) si es tracta de professionals.  
  
En cas que no s'autoritze l'Administració a obtindre'ls, la persona o l'entitat interessada serà qui haja d'aportar aquests documents.  
Si l'empresa sol·licitant té contractades persones amb discapacitat, ha d'indicar-ho en la sol·licitud i aportar la documentació acreditativa que aquesta contractació és anterior a la publicació d'aquesta disposició, per a la qual cosa ha d'aportar una còpia del contracte i el document que acredita la discapacitat de la persona contractada.  
b) Projecte detallat, un resum d'aquest, el pressupost detallat que constara en la fitxa pressupostària i la resta de documentació acreditativa de mèrits i d'aspectes que han de ser objecte de valoració.  
  
En la modalitat de residències escèniques, la memòria explicativa del projecte ha de contindre: el projecte de residència per a l'any 2022, en el qual es descriga aquest i que incloga una síntesi breu de la idea i del moment actual de la proposta, el punt de partida o la motivació, les línies generals, la metodologia, els interessos i els objectius de treball que pretenguen desenvolupar-se dins de la residència. A més, presentaran la fitxa artística amb la relació de tot el personal implicat. Es farà constar si hi ha una versió del projecte en valencià o si s'utilitza el valencià en la comunicació del projecte. Així mateix, es detallarà la presència de dones en els camps següents: autoria, direcció de producció, direcció escènica, composició musical, creació audiovisual, intèrprets i personal implicat en altres àmbits, així com el percentatge que representen les dones sobre la totalitat de participants en el projecte. Cal descriure els elements d'innovació en els processos d'investigació, comunicació i ús de tecnologies, s'inclourà el pla de mediació, de connexió amb altres col·lectius socials o de caràcter inclusiu del projecte i se'n detallaran els objectius, les estratègies i les accions.  
  
La informació econòmica del projecte ha d'incloure la fitxa del pressupost detallat segons el model de l'IVC en el qual s'indicarà la quantia global necessària per a dur a terme l'activitat subvencionada, així com el percentatge d'autofinançament previst pel sol·licitant.  
En la modalitat d'ajudes a la formació, els sol·licitants hauran d'aportar el projecte de formació, en el qual s'especifiquen: el centre organitzador, la trajectòria del centre en pedagogia de les arts escèniques, professorat que impartirà el curs amb la seua trajectòria professional i el detall de continguts del curs.  
Així mateix, haurà de constar la descripció del lloc on es duga a terme el curs i la duració prevista d'aquest.  
El sol·licitant haurà d'aportar l'acreditació de la professionalitat en el sector de les arts escèniques mitjançant justificants curriculars.  
Una declaració responsable on faça constar tots els projectes escènics professionals en els quals haja participat.  
En la modalitat d'ajudes a la investigació, el sol·licitant haurà d'aportar el projecte d'investigació en el qual s'especifiquen els objectius, els continguts, l'abast artístic, social i territorial i que continga una descripció del grau d'innovació del projecte.  
El sol·licitant haurà d'aportar l'acreditació de la professionalitat en el sector de les arts escèniques i la seua vinculació amb la investigació.  
Una declaració responsable en què faça constar el temps i els mitjans que dedicarà a la investigació, així com les persones implicades i els materials necessaris per a desenvolupar el treball de recerca.  
  
Una declaració responsable en què faça constar l'idioma de la investigació.  
En la modalitat d'ajudes a l'edició, els sol·licitants han d'aportar el projecte de la publicació en què s'especifiquen els objectius, els continguts i l'abast artístic i territorial. La trajectòria del sol·licitant amb documentació que acredite la seua formació i la seua labor com a investigador.  
Una declaració responsable en què es faça constar la tirada de la publicació i la periodicitat si és el cas. Si es tracta de publicacions digitals, haurà d'indicar la freqüència de les actualitzacions.  
Una declaració responsable en què faça constar l'idioma de la publicació. Si es tracta de revistes, ha de constar el compromís que almenys el 80 % del text es publicarà en valencià.  
7. Si la sol·licitud d'iniciació no inclou totes les dades o la documentació que resulten preceptives, se'n requerirà l'esmena. La correcció de la documentació s'ha de presentar d'acord amb el que preveu el punt 12 d'aquesta base. En tot cas, l'òrgan instructor podrà requerir els sol·licitants perquè proporcionen qualsevol informació aclaridora que resulte necessària per a la gestió d'aquesta.  
  
El projecte detallat, el resum d'aquest, el pressupost detallat i la resta de documentació acreditativa de mèrits i d'aspectes que han de ser objecte de valoració s'han de presentar en el termini de presentació de sol·licituds i no es requeriran posteriorment, ni tindrà validesa cap document vinculat que es presente amb una data posterior a l'últim dia de termini de presentació de sol·licituds.  
8. L'IVC haurà de cursar les notificacions per la via electrònica a través de l'adreça electrònica habilitada de la persona jurídica o, en defecte d'això, a través de la carpeta ciutadana del representant de l'entitat o de la persona física sol·licitant.  
Les notificacions es consideraran practicades o rebutjades en els termes que assenyalen els articles 40, 41 i 43 de la Llei 39/2015, d'1 d'octubre, del procediment administratiu comú de les administracions públiques, i la legislació complementària. En aquest sentit, si transcorren 10 dies naturals sense que s'accedisca al seu contingut, s'entendrà que la notificació s'ha rebutjat i es considerarà realitzat el tràmit de la notificació.  
9. Les dades de caràcter personal que continga l'imprés de sol·licitud podran incloure's en un fitxer per a ser tractades per l'IVC com a titular responsable del fitxer, en l'ús de les funcions pròpies que té atribuïdes i en l'àmbit de les seues competències. Igualment, els sol·licitants d'ajuda podran exercir els drets d'accés, rectificació, cancel·lació i oposició; tot això de conformitat amb el que disposa el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades.  
  
Es pot consultar la política completa de privacitat de l'IVC en l'adreça següent: https://ivc.gva.es/val/ivc-val/qui-som-ivc/avis-legal-val/politica-de-privadesa.  
10. La documentació específica de cada projecte s'ha d'ajustar als models normalitzats de cada modalitat, disponibles en la pàgina web http://ivc.gva.es/, d'acord amb els criteris d'atorgament que detalla la base novena d'aquesta ordre.  
11. L'IVC ha de comunicar a la Base de dades nacional de subvencions (d'ara en avant, BDNS) la convocatòria d'aquesta, així com les subvencions concedides de conformitat amb el que disposa l'article 20 de l'LGS.  
12. Una vegada rebudes les sol·licituds i incoat l'expedient, l'òrgan instructor les verificarà i podrà realitzar d'ofici les actuacions que considere necessàries per a la determinació, el coneixement i la comprovació de les dades en virtut de les quals s'ha de pronunciar la resolució.  
  
Si la sol·licitud no reuneix els requisits establits per a poder concórrer a la convocatòria o falta documentació sobre aquest aspecte, l'òrgan competent ha de requerir la persona interessada perquè l'esmene en el termini màxim i improrrogable de 10 dies hàbils, de conformitat amb l'article 68.1 de la Llei 39/2015, d'1 d'octubre, i se li indicarà que si no ho fa, es considerarà que desisteix de la sol·licitud, amb una resolució prèvia que s'haurà de dictar en els termes que preveu l'article 21 de la llei esmentada.  
13. La presentació de la sol·licitud implica l'acceptació del sol·licitant d'aquestes bases i de les obligacions i altres condicions que concreten les convocatòries respectives.  
  
Sisena. Ordenació i instrucció  
L'ordenació i la instrucció del procediment de concessió correspondran al Servei d'Ajudes de l'IVC, que podrà recaptar els informes dels organismes i les entitats que estime oportuns i efectuar les comprovacions necessàries.  
  
Setena. Comissió tècnica de valoració  
1. Una vegada examinades les sol·licituds i per a la valoració i la proposta de concessió de les ajudes, es constituirà una comissió tècnica de valoració.  
Cada comissió estarà presidida pel titular de la Direcció General de l'IVC o la persona en qui delegue, i formada per cinc vocals, entre els quals hi haurà la persona titular del Servei d'Ajudes de l'IVC o la persona en qui delegue d'aquest servei. La persona que exercisca la secretaria de la comissió, que actuarà amb veu i sense vot, haurà d'ocupar un lloc tècnic o administratiu de l'IVC.  
La resta de vocals seran: una persona provinent d'una administració pública amb competències de gestió sobre arts escèniques; una persona representant de la societat civil de prestigi i trajectòria reconeguts, els dos proposats per l'òrgan instructor, i dos representants d'organitzacions i associacions, tots ells nomenats per l'òrgan competent.  
  
Dels cinc vocals de cada comissió tècnica, almenys dos han de ser homes i dos han de ser dones.  
Cada comissió pot estar assistida per un comité de tres experts que assessorarà els seus membres quan siga requerit per a fer-ho. Aquests experts es nomenaran amb una consulta prèvia a les organitzacions i les associacions que tinguen una activitat vinculada amb l'objecte de la subvenció. Dels tres experts, almenys un ha de ser home i un altre, dona.  
El nomenament dels vocals s'ha de fer públic per mitjà de la pàgina web http://ivc.gva.es/.  
2. La comissió tècnica de valoració, atenent les sol·licituds presentades i l'interés d'aquestes, haurà d'emetre un informe d'avaluació d'acord amb els criteris d'atorgament que preveu aquesta ordre. Aquest informe ha de quedar incorporat en les actes i ha de contindre la prelació dels projectes de més a menys puntuació. Així mateix, ha de contindre els projectes i els titulars que s'han de proposar com a beneficiaris i la quantia de les ajudes, de conformitat amb els límits per modalitat establits.  
En cas d'empat, quan es tracte d'ajudes a les quals concórreguen únicament persones físiques o jurídiques que desenvolupen activitats professionals, tindran preferència els sol·licitants dels projectes que acrediten, juntament amb la sol·licitud, la contractació de persones amb discapacitat, segons el que preveu l'article 6.1 del Decret 279/2004, de 17 de desembre, del Consell de la Generalitat, pel qual es regulen mesures en els procediments de contractació administrativa i de concessió de subvencions per al foment de l'ocupació de les persones amb discapacitat. En aquests casos, la contractació d'aquestes persones s'ha de mantindre, almenys, fins que finalitze el desenvolupament de l'activitat per a la qual es concedeix la subvenció.  
Si persisteix l'empat, i en els casos de convocatòries d'ajudes que no preveu l'apartat anterior, cal ajustar-se a la puntuació atorgada al projecte en virtut de la puntuació obtinguda en els criteris que en cada cas valoren la paritat i la participació de la dona. Finalment, i en defecte d'això, caldrà ajustar-se a l'ordre de presentació en el registre electrònic, segons la data i l'hora. Si s'han efectuat diversos enviaments del mateix projecte, es tindrà en compte la data i l'hora de l'últim enviament efectuat dins del termini de presentació de sol·licituds.  
3. La comissió tècnica de valoració desestimarà la documentació que no considere suficientment acreditativa dels punts que conté. En aquest cas, no es computaran els mèrits corresponents.  
  
4. En el cas que no s'assigne el total del pressupost previst, l'òrgan competent per a concedir les subvencions pot assignar les resultes a una altra modalitat d'arts escèniques.  
5. Qualsevol mecanisme de comunicació dels sol·licitants o dels interessats en els projectes presentats que utilitzen per a contactar amb els vocals de la comissió tècnica de valoració amb la finalitat d'aportar apreciacions sobre aquests, sense que els haja requerit formalment per a això la comissió, comportarà l'exclusió del projecte de la convocatòria i l'arxivament de la sol·licitud corresponent, sense perjudici de qualsevol altra responsabilitat que es puga derivar d'aquesta comunicació. Els membres d'aquestes comissions hauran d'estar subjectes a les causes d'abstenció i recusació que preveu l'LRJSP.  
6. Les actes de la comissió es publicaran en la pàgina web de l'IVC, http://ivc.gva.es/. A la vista de les actes, l'òrgan instructor haurà d'efectuar la proposta de resolució provisional, degudament motivada, que s'haurà de publicar en la pàgina web de l'IVC, http://ivc.gva.es/, i que haurà d'incloure un termini de 10 dies hàbils per a presentar al·legacions, a comptar des de l'endemà d'aquesta publicació.  
7. La comissió d'avaluació actuarà com a òrgan col·legiat de conformitat amb el que preveu l'article 15 i següents de la Llei 40/2015, d'1 d'octubre, a l'efecte d'elevar a l'òrgan concedent la proposta de resolució de les ajudes.  
  
Huitena. Reformulació de les sol·licituds  
De conformitat amb l'article 27 de la Llei 38/2003, de 17 de novembre, excepcionalment, quan l'import de la subvenció de la proposta de resolució provisional siga inferior al que figura en la sol·licitud presentada, la comissió avaluadora podrà instar l'entitat beneficiària perquè reformule la seua sol·licitud per a ajustar els compromisos i les condicions a la subvenció atorgable.  
  
Novena. Criteris d'atorgament  
Per a elaborar l'informe i la proposta, la comissió tècnica de valoració tindrà en compte els criteris objectius d'atorgament de les subvencions, la seua ponderació i la puntuació mínima exigida.  
No es podran proposar com a beneficiaris els titulars de projectes per als quals s'haja sol·licitat una ajuda i que no obtinguen, com a mínim, 50 punts.  
1. Ajudes a la creació d'escriptura escènica. L'atorgament de les ajudes s'ajustarà a la valoració dels criteris següents:  
a) La valoració artística del projecte es valorarà fins a un màxim de 90 punts. Es tindran en compte els apartats següents:  
1r. La coherència expositiva del projecte; la riquesa del plantejament dramatúrgic, siga en formats i llenguatges no textuals, en estils no convencionals o bé amb una estructura dramàtica convencional (trames i subtrames, seqüenciació temporal, elecció de l'espai, ús d'acotacions, complexitat, riquesa i evolució dels personatges); la quantitat i la qualitat de les fonts documentals usades per a l'escriptura del text, fins a un màxim de 45 punts.  
2n. L'originalitat i l'interés de la proposta (per la temàtica, per la vinculació amb el present, pels seus conceptes universals, la vinculació amb la tradició i la reinterpretació d'aquesta), el caràcter innovador de la proposta (pel grau d'investigació o fusió d'altres llenguatges i formes escèniques), així com les possibilitats de representació del projecte d'escriptura o el compromís d'una companyia escènica pel muntatge de la proposta, fins a un màxim de 45 punts.  
b) La presència del valencià, que es valorarà fins a un màxim de 10 punts. Es tindran en compte els criteris següents:  
En el cas que la utilització del valencià supere el 80 % en el text definitiu de representació i així ho declare el sol·licitant, el projecte es valorarà amb 10 punts. És a dir, s'acceptarà que fins a un 20 % del text de representació estiga escrit en altres llengües, siga per l'origen dels personatges o pel plantejament dramatúrgic de la proposta.  
  
En cas que la utilització del valencià no supere el 80 % text definitiu de representació, la puntuació serà de 0 punts.  
  
Quadre resum de creació d'escriptura escènica  
Valoració artística del projecte Màxim: 90 punts  
  
Coherència expositiva i riquesa de plantejament dramatúrgic 45 punts   
Originalitat i interés de la proposta 45 punts   
Presència del valencià Màxim: 10 punts  
Total puntuació màxima. 100 punts  
  
  
2. Ajudes a residències escèniques. L'atorgament de les ajudes s'ajustarà a la valoració dels criteris següents:  
a) La valoració artística del projecte de residència, fins a un màxim de 75 punts. Es tindran en compte els apartats següents:  
1r. Idea original, dramatúrgia, eixos temàtics, projecte coreogràfic o escènic, fins a 15 punts.  
2n. Metodologia del procés de creació, calendari, pla de desenvolupament i coherència del procés creatiu o d'investigació, fins a 10 punts.  
  
3r. Nombre de professionals implicats en el projecte de residència i currículum d'aquests; personal artístic (direcció, autoria, coreografia, escenografia, il·luminació, espai sonor i música, vestuari, imatge, etc.), intèrprets, personal tècnic i especialistes d'altres àmbits o disciplines vinculats al projecte de residència, fins a 20 punts.  
4t. Experimentació tècnica i innovació tecnològica (espai escènic, sonor, llums, vestuari, etc.), fins a 10 punts.  
5é. Valoració de la innovació artística, investigació de nous llenguatges escènics, vinculació amb altres disciplines artístiques i àmbits del coneixement, fins a 10 punts.  
  
6é. Projecte de comunicació, mediació, dimensió social i inclusiva del projecte, fins a 10 punts.  
b) Viabilitat econòmica del projecte o equilibri pressupostari atenent el percentatge d'autofinançament, fins a un màxim de 5 punts.  
A aquest efecte, s'entén per autofinançament la relació percentual que hi ha entre el cost total del projecte i la suma de les aportacions dineràries que es comprometa a fer la persona sol·licitant dels seus propis fons més les aportacions dineràries que reba d'altres entitats públiques i privades per a executar-lo (excloent-ne la sol·licitada a l'IVC). S'assignarà una puntuació proporcional entre el 35 % i el 55 % d'autofinançament, en què tindrà 0 punts el 35 % i 5 punts el 55 % d'aquesta, i s'arredonirà a l'alça a dos decimals.  
c) Valoració de la trajectòria del beneficiari, fins a un màxim de 5 punts.  
Es valorarà el nombre de projectes en els quals haja participat, i s'atorgarà: 1 punt per cada producció estrenada i 0,5 punts per cada residència, projecte d'investigació o curs de formació d'un mínim de 40 hores lectives.  
d) L'ús del valencià en l'activitat proposada, fins a un màxim de 10 punts. Es tindran en compte els apartats següents:  
1r. Existència de versió en valencià (5 punts).  
En cas de no utilitzar cap llengua en la realització de la residència, el percentatge esmentat es referirà a l'autoria valenciana del projecte. En aquestes bases s'entén per autoria valenciana la realitzada per la persona o persones que residisquen a la Comunitat Valenciana, i, en cas d'haver mort, que hagen nascut o hagen residit la major part de la vida a la Comunitat Valenciana.  
2n. Ús del valencià en la gestió i la comunicació del projecte o altres activitats (5 punts).  
e) Participació de la dona en el projecte presentat, fins a un màxim de 5 punts. Es tindran en compte els apartats següents:  
1r. Presència de més del 50 % de dones en les categories següents: autoria, direcció de producció, direcció escènica, composició musical, creació audiovisual i intèrprets principals (3 punts).  
2n. Presència de més del 50 % de dones en el total de persones implicades en el projecte (2 punts).  
  
A. Valoració artística del projecte Màxim: 75 punts  
  
A.1 Idea original, dramatúrgia, eixos temàtics, projecte coreogràfic o escènic 15 punts   
A.2 Metodologia del procés de creació, calendari, pla de desenvolupament i coherència 10 punts   
A.3 Nombre de professionals implicats 20 punts   
A.4 Experimentació tècnica i innovació tecnològica 10 punts   
A.5 Valoració de la innovació artística, investigació de nous llenguatges escènics, vinculació amb altres disciplines 10 punts   
A.6 Projecte de comunicació, mediació, dimensió social i inclusiva del projecte 10 punts   
B. Viabilitat econòmica Màxim: 5 punts  
C. Valoració de la trajectòria del beneficiari Màxim: 5 punts  
D. Presència del valencià Màxim: 10 punts  
D.1. Existència de versió en valencià 5 punts   
D.2 Ús del valencià en la gestió i la comunicació del projecte. 5 punts   
E. Participació de la dona Màxim: 5 punts  
E.1 Presència de més del 50 % de dones en les categories següents: autoria, direcció de producció, direcció escènica, composició musical, creació audiovisual i intèrprets principals 3 punts   
E.2 Presència de més del 50 % de dones en el total de persones implicades en el projecte 2 punts   
Total puntuació màxima 100 punts  
  
  
3. Ajudes a la formació. L'atorgament de les ajudes s'ajustarà a la valoració dels criteris següents:  
1r. Interés del projecte de formació. Projecció del centre organitzador, contingut del curs, grau d'especialització, trajectòria del professorat, caràcter innovador en la pedagogia, fins a un màxim de 30 punts.  
  
2n. Lloc de celebració del curs formatiu, fins a un màxim de 25 punts. Sumarà 5 punts si el curs es desenvolupa a la Comunitat Valenciana, 15 punts dins de l'Estat espanyol i 25 punts si es realitza a l'estranger.  
3r. Duració del curs, fins a un màxim de 25 punts. Puntuarà 0,5 punts per hora lectiva.  
4t. Trajectòria del sol·licitant, fins a un màxim de 20 punts. S'atorgaran 2 punts per cada projecte professional en el qual haja participat el sol·licitant.  
  
Quadre resum d'ajudes a la formació  
Interés del projecte de formació. Projecció del centre organitzador, contingut del curs, grau d'especialització, trajectòria del professorat, caràcter innovador en la pedagogia Màxim: 30 punts  
  
Lloc de celebració del curs formatiu Màxim: 25 punts  
  
A la Comunitat Valenciana  
En altres comunitats autònomes  
A l'estranger 5  
15  
25   
Duració del curs Màxim: 25 punts  
Trajectòria del sol·licitant Màxim 20 punts  
Total puntuació màxima 100 punts  
  
  
4. Ajudes a la investigació. L'atorgament de les ajudes s'ajustarà a la valoració dels criteris següents:  
1r. Interés cultural del projecte d'investigació, fins a un màxim de 50 punts.  
a) Qualitat dels continguts i metodologia de treball, fins a un màxim de 25 punts.  
b) Aportació al coneixement i a la projecció de les arts escèniques valencianes, tant per la recuperació del patrimoni escènic valencià com per l'aportació de noves perspectives que permeten el desenvolupament present de les arts escèniques valencianes, fins a un màxim de 25 punts.  
  
2n. Trajectòria del sol·licitant, fins a un màxim de 20 punts.  
3r. Impacte i abast artístic, social i territorial del treball, fins a un màxim de 10 punts.  
4t. Viabilitat econòmica o equilibri pressupostari, atenent el percentatge d'autofinançament, fins a un màxim de 5 punts.  
A aquest efecte, s'entén per autofinançament la relació percentual que hi ha entre el cost total del projecte i la suma de les aportacions dineràries que es comprometa a fer la persona sol·licitant dels seus propis fons més les aportacions dineràries que reba d'altres entitats públiques i privades per a executar-lo (excloent-ne la sol·licitada a l'IVC). S'assignarà una puntuació proporcional entre el 35 % i el 55 % d'autofinançament, en què tindrà 0 punts el 35 % i 5 punts el 55 % d'aquesta, i s'arredonirà a l'alça a dos decimals.  
5é. Dimensió social i inclusiva del projecte enfocada a col·lectius vulnerables, puntuarà 5 punts.  
6é. Ús del valencià en la memòria o en la publicació del projecte en qualsevol dels formats utilitzats, puntuarà 10 punts.  
  
Quadre resum d'ajudes a la investigació  
Interés cultural del projecte d'investigació  
a) Qualitat dels continguts i metodologia de treball  
b) Aportació al coneixement i a la projecció de les arts escèniques valencianes Màxim: 50 punts  
  
Màxim: 25 punts  
Màxim: 25 punts  
Trajectòria del sol·licitant Màxim 20 punts  
Impacte i abast artístic, social i territorial del treball Màxim: 10 punts  
Viabilitat econòmica o equilibri pressupostari Màxim: 5 punts  
Dimensió social i inclusiva del projecte 5 punts  
Ús del valencià en la memòria o en la publicació del projecte 10 punts  
Total puntuació màxima 100 punts  
  
  
5. Ajudes a l'edició. L'atorgament de les ajudes s'ajustarà a la valoració dels criteris següents:  
  
Edició de revistes  
1r. Interés cultural de la publicació, fins a un màxim de 50 punts.  
a) Qualitat del contingut i de la metodologia de treball mitjançant el rigor de la investigació, anàlisi i esperit crític, fins a un màxim de 25 punts.  
b) Aportació al coneixement i a la projecció de les arts escèniques valencianes, fins a un màxim de 25 punts.  
2n. Trajectòria del sol·licitant, fins a un màxim de 10 punts.  
3r. Tirada física o digital de l'edició, fins a un màxim de 10 punts.  
a) Fins a 500 exemplars en paper o 650 subscripcions o descàrregues digitals: 4 punts.  
b) De 501 a 1.000 exemplars en paper o de 651 a 1.300 subscripcions o descàrregues digitals: 6 punts.  
c) De 1.001 a 1.500 exemplars en paper o de 1.301 a 1.950 subscripcions o descàrregues digitals: 8 punts.  
d) Més de 1.500 exemplars en paper o més de 1.950 subscripcions o descàrregues digitals: 10 punts.  
4t. Periodicitat, fins a un màxim de 10 punts.  
Per a publicacions fetes en paper, les revistes mensuals obtindran 10 punts; les bimestrals, 8; les trimestrals, 6; les quadrimestrals, 4, i les semestrals, 2.  
Per a revistes que s'editen exclusivament en format digital, s'atorgarà la puntuació en funció de la freqüència d'actualització de continguts. S'atorgaran 10 punts si s'actualitzen mensualment, 8 si s'actualitzen trimestralment, 6 si s'actualitzen quadrimestralment, 4 si s'actualitzen semestralment i 2 si s'actualitzen anualment.  
5é. Viabilitat econòmica o equilibri pressupostari, atenent el percentatge d'autofinançament, fins a un màxim de 5 punts.  
A aquest efecte, s'entén per autofinançament la relació percentual que hi ha entre el cost total del projecte i la suma de les aportacions dineràries que es comprometa a fer la persona sol·licitant dels seus propis fons més les aportacions dineràries que reba d'altres entitats públiques i privades per a executar-lo (excloent-ne la sol·licitada a l'IVC). S'assignarà una puntuació proporcional entre el 35 % i el 55 % d'autofinançament, en què tindrà 0 punts el 35 % i 5 punts el 55 % d'aquesta, i s'arredonirà a l'alça a dos decimals.  
6é. Dimensió social i inclusiva del projecte enfocada a col·lectius vulnerables. Comptarà 5 punts.  
7é. Ús del valencià. S'obtindran 10 punts si més del 80 % del contingut de la revista està editat en valencià.  
  
Edició de llibres  
1r. Interés cultural de la publicació, fins a un màxim de 50 punts.  
a) Qualitat del contingut i de l'aportació al conjunt de les arts escèniques valencianes mitjançant la qualitat literària o dramatúrgica (en el cas de tractar-se d'un text o una recopilació de textos teatrals, el rigor de la investigació, l'anàlisi i l'esperit crític, fins a un màxim de 25 punts.  
  
b) Aportació al coneixement i a la projecció de les arts escèniques valencianes, fins a un màxim de 25 punts.  
2n. Trajectòria del sol·licitant, fins a un màxim de 20 punts.  
3r. Tirada de l'edició física o digital, fins a un màxim de 10 punts.  
a) Fins a 100 exemplars en paper o descarregats digitalment: 6 punts.  
b) De 101 a 300 exemplars en paper o descarregats digitalment: 8 punts.   
c) Més de 301 en paper o descarregats digitalment: 10 punts.  
4t. Viabilitat econòmica o equilibri pressupostari, atenent el percentatge d'autofinançament, fins a un màxim de 5 punts.  
A aquest efecte, s'entén per autofinançament la relació percentual que hi ha entre el cost total del projecte i la suma de les aportacions dineràries que es comprometa a fer la persona sol·licitant dels seus propis fons més les aportacions dineràries que reba d'altres entitats públiques i privades per a executar-lo (excloent-ne la sol·licitada a l'IVC). S'assignarà una puntuació proporcional entre el 35 % i el 55 % d'autofinançament, en què tindrà 0 punts el 35 % i 5 punts el 55 % d'aquesta, i s'arredonirà a l'alça a dos decimals.  
5é. Dimensió social i inclusiva del projecte enfocada a col·lectius vulnerables. Comptarà 5 punts.  
6é. Ús del valencià. S'obtindran 10 punts si el llibre es publica en valencià.  
  
Quadre resum d'edició de revistes  
Interés cultural de la publicació  
a) Qualitat del contingut  
b) Aportació al coneixement i a la projecció de les arts escèniques valencianes Màxim: 50 punts  
Màxim: 25 punts  
Màxim: 25 punts  
Trajectòria del sol·licitant Màxim: 10 punts  
Tirada de l'edició Màxim: 10 punts  
La periodicitat Màxim: 10 punts  
Viabilitat econòmica o equilibri pressupostari Màxim: 5 punts  
Dimensió social i inclusiva del projecte Màxim: 5 punts  
Ús del valencià 10 punts  
Total puntuació màxima 100 punts  
  
  
Quadre resum d'edició de llibres  
Interés cultural de la publicació  
a) Qualitat del contingut i de la metodologia de treball  
b) Aportació al coneixement i a la projecció de les arts escèniques valencianes Màxim: 50 punts  
Màxim: 25 punts  
Màxim: 25 punts  
Trajectòria del sol·licitant Màxim 20 punts  
Tirada de l'edició Màxim: 10 punts  
Viabilitat econòmica o equilibri pressupostari Màxim: 5 punts  
Dimensió social i inclusiva del projecte Màxim: 5 punts  
Ús del valencià 10 punts  
Total puntuació màxima 100 punts  
  
  
6. Ajudes a associacions professionals i entitats sense ànim de lucre. L'atorgament de les ajudes s'ajustarà a la valoració dels criteris següents:  
A) El projecte de contingut i programació de les activitats, que es valorarà fins a un màxim de 60 punts. Es tindran en compte els apartats següents:  
A.1 Interés i projecció de les activitats, fins a un màxim de 30 punts.  
  
Es valorarà l'interés professional de les activitats per al sector al qual representen, així com la projecció social d'aquestes. El foment de l'ocupació de professionals valencians: incidència sobre autors, directors, intèrprets, distribuïdors, mediadors, formadors, tècnics, companyies i espais d'exhibició. També es valorarà la implicació d'altres administracions o entitats públiques o privades en el cofinançament o cogestió de les activitats.  
Dels 30 punts, se'n concediran 5 de manera automàtica si el 50 % de les persones encarregades de dur a terme el programa anual d'activitats són dones.  
A.2 Quantificació de les activitats: actes públics, convocatòries, jornades o cursos de formació, treballs de recerca o edició o similars. 1 punt per activitat, fins a un màxim de 10 punts.  
A.3 La incidència i la influència territorial: local, comarcal, autonòmica, estatal, internacional, fins a un màxim de 5 punts.  
Incidència local: 1 punt  
Incidència comarcal: 2 punts  
Incidència autonòmica: 3 punts  
Incidència estatal: 4 punts  
Incidència internacional: 5 punts  
A.4 Presència del valencià, fins a 10 punts  
Si la presència del valencià supera el 76 % en totes les activitats que cal desenvolupar i en tots els continguts, sumarà 10 punts. Si la presència del valencià se situa entre un 51 % i un 75 % en totes les activitats que s'han de desenvolupar i en tots els continguts, sumarà 6 punts. Si la presència del valencià se situa entre el 21 % i el 50 % en totes les activitats que cal desenvolupar i en tots els continguts, la puntuació serà de 2 punts.  
A.5 Viabilitat econòmica o equilibri pressupostari, atenent el percentatge d'autofinançament, fins a un màxim de 5 punts.  
A aquest efecte, s'entén per autofinançament la relació percentual que hi ha entre el cost total del projecte i la suma de les aportacions dineràries que es comprometa a fer la persona sol·licitant dels seus propis fons més les aportacions dineràries que reba d'altres entitats públiques i privades per a executar-lo (excloent-ne la sol·licitada a l'IVC). S'assignarà una puntuació proporcional entre el 35 % i el 55 % d'autofinançament, en què tindrà 0 punts el 35 % i 5 punts el 55 % d'aquesta, i s'arredonirà a l'alça a dos decimals.  
B) La trajectòria artística, professional i de gestió de l'associació, que es valorarà fins a un màxim de 40 punts, i es tindran en compte els apartats següents:  
B.1 Memòria d'activitats dels dos últims exercicis, fins a un màxim de 15 punts. Es valorarà cada informe o estudi sectorial distribuït a 1 punt. A aquest efecte, s'entén per informe o estudi sectorial l'edició i la distribució, almenys, entre els associats de material estadístic, formatiu o divulgatiu, sobre l'actualitat del sector. Les jornades formatives, promocionals o de treball interassociatiu es valoraran a raó de 0,5 punts per cada jornada de treball. Les residències d'investigació es valoraran amb 0,7 punts per residència. Les beques es valoraran amb 0,3 punts per cada beca. Les borses de treball es valoraran amb 0,2 punts per cada borsa de treball. Les cerimònies de premis es valoraran amb 1,5 punts per cada cerimònia.  
B.2 Antiguitat de l'entitat, fins a un màxim de 5 punts. S'atorgaran 0,3 punts per any d'antiguitat, sense comptar el de la convocatòria.  
B.3 Nombre de socis, fins a un màxim de 10 punts. Es valorarà a 0,2 punts per persona física i a 0,3 punts per persona jurídica.  
B.4 Foment de l'ocupació i manteniment d'estructures administratives en els dos últims exercicis, fins a un màxim de 10 punts. Es valorarà amb 1 punt cada 75 dies de contracte cotitzats en la Seguretat Social per personal propi de l'estructura de l'associació.  
Criteris addicionals  
Una vegada sumats els punts, les sol·licitants que no hagen arribat als 100 punts, sempre que hagen obtingut una puntuació mínima de 50 punts podran obtindre:  
10 punts addicionals si el sol·licitant és una associació representativa del sector escènic professional amb tasques sindicals o de representativitat empresarial, laboral i artística.  
  
Quadre resum d'associacions professionals i entitats sense ànim de lucre  
Projecte d'explotació i programació Màxim: 60 punts  
Interés i projecció de les activitats  
Quantificació de les activitats  
Incidència i influència territorial  
Presència del valencià  
Viabilitat econòmica del projecte 30 punts  
10 punts  
5 punts  
10 punts  
5 punts   
Trajectòria artística, professional i de gestió Màxim: 40 punts  
Memòria activitats de l'últim exercici  
Antiguitat  
Presència del valencià  
Nombre de socis  
Foment de l'ocupació i manteniment d'estructures administratives 15 punts  
5 punts  
5 punts  
10 punts  
10 punts  
   
Total puntuació màxima 100 punts  
  
  
Quadre resum de criteris addicionals  
Associació representativa del sector escènic professional amb tasques sindicals o de representativitat empresarial, laboral i artística 10 punts  
  
  
  
Desena. Resolució de la convocatòria  
1. La resolució de concessió o de denegació correspon a la persona que ocupe la presidència de l'IVC.  
2. La resolució ha de ser motivada d'acord amb el que preveu aquesta ordre, fer al·lusió als criteris d'atorgament de les sol·licituds i determinar els projectes subvencionats i la quantia de l'ajuda. La resolució ha d'acordar tant l'atorgament de les subvencions com la desestimació i la no concessió, per desistiment, renúncia al dret o impossibilitat material sobrevinguda.  
En les modalitats de formació, investigació, edició i associacions professionals i entitats sense ànim de lucre, l'import adjudicat a cada projecte beneficiari serà proporcional a la puntuació obtinguda en aplicació dels criteris d'atorgament que corresponguen a cada modalitat, a l'assignació econòmica d'aquesta i a la quantitat sol·licitada.  
  
En la modalitat d'escriptura escènica es concedirà un màxim de 16 ajudes amb un import fix de 4.500 ?, atenent els de més puntuació i que hagen superat els 50 punts.  
En la modalitat de residències escèniques l'ajuda concedida serà proporcional a la puntuació obtinguda de manera que a 100 punts correspondrà una subvenció del 65 % del pressupost del projecte amb el límit màxim de l'import sol·licitat, i així proporcionalment fins a esgotar el crèdit disponible. La resolució ha de mantindre criteris de proporcionalitat entre els projectes de teatre, dansa i circ en funció dels imports totals sol·licitats pels tres sectors artístics i que hagen obtingut un mínim de 50 punts. Els possibles romanents prioritzaran el primer dels projectes de dansa i immediatament després, el primer dels projectes de circ.  
3. La resolució de concessió en les modalitats d'escriptura escènica i de residències artístiques, a més de contindre els projectes als quals es concedeix la subvenció i la desestimació expressa de la resta de sol·licituds, pot incloure una llista ordenada de totes les sol·licituds que, complint les condicions administratives i tècniques que estableixen les bases reguladores per a adquirir la condició de persona beneficiària, no s'hagen estimat per ultrapassar la quantia màxima del crèdit fixat en la convocatòria, amb la indicació de la puntuació atorgada a cadascuna d'aquestes en funció dels criteris de valoració que preveu aquesta.  
  
En aquest supòsit, si alguna persona beneficiària renuncia a la subvenció, en el termini màxim dels 15 dies hàbils següents a la publicació de la resolució de concessió en el Diari Oficial de la Generalitat Valenciana, l'òrgan concedent pot acordar, sense necessitat d'una nova convocatòria, la concessió de la subvenció al projecte següent a aquell en l'ordre de puntuació, sempre que amb la renúncia s'haja alliberat crèdit suficient per a atendre, almenys, una de les sol·licituds que apareixen en la relació de suplents, es puga desenvolupar l'activitat dins dels terminis que estableix la convocatòria i imputar el pagament de l'import de l'ajuda a l'exercici pressupostari corresponent.  
  
En aquests casos, l'òrgan concedent de la subvenció ha de comunicar aquesta opció als interessats a fi que accepten la proposta de subvenció en el termini improrrogable de 5 dies hàbils. Una vegada acceptada la proposta per part del sol·licitant o els sol·licitants, l'òrgan administratiu dictarà una resolució complementària de concessió.  
4. La resolució del procediment es dictarà i es notificarà en el termini màxim de sis mesos a comptar de la data de publicació de la convocatòria. En tot cas, la resolució esmentada s'ha de publicar en el Diari Oficial de la Generalitat Valenciana, d'acord amb el que disposen l'article 45 de la Llei 39/2015, d'1 d'octubre, del procediment administratiu comú de les administracions públiques i la pàgina web de l'IVC (http://ivc.gva.es/).  
En el cas que les sol·licituds presentades no es resolguen en el termini esmentat, els interessats estaran legitimats per a entendre-les desestimades per silenci administratiu negatiu, sense perjudici de l'obligació de l'IVC de resoldre expressament sobre el procediment que conté l'LPAC.  
5. La resolució de concessió esgota la via administrativa i contra aquesta es podrà interposar potestativament un recurs de reposició davant del mateix òrgan que l'haja dictada en el termini d'un mes comptat des de l'endemà de la publicació, o bé, directament, un recurs contenciós administratiu davant dels jutjats contenciosos administratius de València, en el termini de dos mesos comptats des de l'endemà de la publicació. Tot això, de conformitat amb el que s'estableix en els articles 123 i 124 de la Llei 39/2015, d'1 d'octubre, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que s'estime oportuna.  
Onzena. Criteris de modificació de la resolució  
Excepcionalment, podran donar lloc a la modificació de la resolució de concessió els canvis sobrevinguts en les previsions inicials del projecte, com les condicions materials, formals o temporals que van servir de base per a la resolució de concessió. La sol·licitud de modificació, degudament motivada, l'haurà de presentar l'entitat beneficiària a l'òrgan competent per a la concessió. En tot cas, aquesta modificació de la resolució originària haurà de complir els requisits següents: satisfer l'interés general, no vulnerar interessos de tercers, no alterar essencialment la naturalesa o els objectius de la subvenció, no afectar el principi de concurrència i no obeir a culpa o negligència de l'entitat beneficiària.  
  
La modificació de la resolució original podrà donar lloc a l'ajust de l'import de la subvenció, en funció de les circumstàncies sobrevingudes, sempre que el cost de la inversió siga inferior al previst.  
  
Dotzena. Obligacions de les persones beneficiàries  
1. Seran obligacions de les persones beneficiàries de les ajudes que preveu aquesta ordre, sense perjudici del que es disposa específicament per a cada modalitat d'ajudes:  
a) Acreditar la realització de l'activitat que fonamenta la concessió de la subvenció i executar el projecte subvencionable en l'exercici que determina la convocatòria.  
b) Estar legalment constituïdes i gaudir de capacitat jurídica i d'obrar en el territori de la Comunitat Valenciana.  
c) Comunicar a l'IVC qualsevol eventualitat o modificació que puga afectar el desenvolupament de l'objecte de la subvenció en el termini de deu dies des que es produïsca. Qualsevol canvi de caràcter substancial que es produïsca l'haurà d'autoritzar l'IVC. La realització de canvis sense la comunicació prèvia i l'autorització subsegüent podrà determinar la revocació de la subvenció, amb la devolució de l'ajuda rebuda, d'acord amb el que preveu l'apartat 2.  
d) Complir el que preveuen els convenis laborals vigents amb professionals del sector corresponent a l'activitat subvencionada.  
e) Justificar l'aplicació de la subvenció, d'acord amb el que preveu aquesta ordre i dins del termini que preveu, i sotmetre's a les actuacions de comprovació i control financer que corresponen a la Intervenció General en relació amb les ajudes concedides, i al pla de control establit per l'IVC.  
A aquest efecte, els beneficiaris hauran de disposar dels llibres comptables, els registres diligenciats i altres documents degudament auditats en els termes exigits per la legislació mercantil i sectorial aplicable a la persona beneficiària en cada cas.  
f) Comunicar a l'Institut Valencià de Cultura l'obtenció d'altres subvencions, ajudes, ingressos o recursos procedents de qualsevol administració o ens públic o privat i concedits per a la mateixa finalitat que la que preveu la convocatòria corresponent. Aquesta comunicació s'ha d'efectuar en el moment que es conega i, en tot cas, amb anterioritat a la justificació de l'aplicació donada als fons percebuts.  
  
g) Fer una publicitat adequada del caràcter públic del finançament de l'activitat, la inversió o l'actuació, d'acord amb el que disposa l'article 18, punt 4, de l'LGS, i en les circumstàncies i les condicions que preveu la Llei 1/2022, de 13 d'abril, de transparència i bon govern de la Comunitat Valenciana.  
Aquestes mesures consistiran en la inclusió dels logotips institucionals de l'IVC, així com les llegendes relatives al finançament públic en cartells, plaques commemoratives, materials impresos, mitjans electrònics, o audiovisuals, o bé en mencions realitzades en mitjans de comunicació.  
En aquest sentit, s'haurà de fer constar en tot el material gràfic i audiovisual publicitari que s'elabore (cartells, fullets, pancartes, suports digitals i la resta de documentació i material utilitzat) que l'activitat subvencionada es realitza en col·laboració amb la Generalitat, i en les inclusions o mencions que es fan en les pàgines web oficials per a donar repercussió a les activitats, s'hauran d'incorporar els logotips institucionals que facilite l'IVC.  
h) Les persones jurídiques beneficiàries que perceben ajudes per import superior a 10.000 euros hauran de donar publicitat a aquesta en la seua pàgina web, i al·ludir a l'IVC, l'import de l'ajuda i el projecte al qual es destina. Tot això de conformitat amb el que preveu la Llei 1/2022, de 13 d'abril, de transparència i bon govern de la Comunitat Valenciana.  
i) Els contractes que formalitze l'entitat beneficiària de la subvenció amb el mateix proveïdor per a realitzar actuacions subvencionades, que tinguen un import igual o superior a 15.000 - (excloent-ne l'IVA), requeriran per a l'acceptació que s'hagen sol·licitat almenys tres ofertes de tres proveïdors diferents, amb caràcter previ a l'adquisició del compromís per a la prestació del servei o el lliurament del bé, llevat que, per les seues característiques especials, no hi haja en el mercat més que una empresa prestadora o subministradora, o la despesa s'haja realitzat abans de la publicació d'aquesta convocatòria.  
  
Tot això d'acord amb el que preveu l'article 31.3 de la Llei 38/2003, de 17 de novembre, general de subvencions, en relació amb l'article 118.1 de la Llei 9/2017, 8 de novembre, de contractes del sector públic.  
  
j) Comunicar per escrit la seua renúncia a l'ajuda concedida, quan no siga possible dur a terme l'activitat per a la qual s'haja concedit o quan no puga complir les condicions que preveuen aquesta ordre i l'article 14 de l'LGS.  
k) Participar en les activitats de foment, difusió o promoció cultural que organitza la Generalitat relacionades amb les activitats subvencionades, en què siguen requerides per a fer-ho les persones beneficiàries i autoritzar la difusió de les obres subvencionades en aquestes activitats a través de la pàgina web de l'IVC.  
l) Reintegrar els fons percebuts en els supòsits que preveu l'article 37 de la Llei 38/2003.  
m) No incórrer en les prohibicions per a obtindre la condició de beneficiari que recull l'article 13 de la Llei 38/2003, de 17 de novembre, general de subvencions.  
La justificació per part de les persones o les entitats de no estar incurses en les prohibicions per a obtindre aquesta condició s'haurà de fer mitjançant la presentació d'una declaració responsable davant de l'IVC, i caldrà estar en aquesta situació durant tot el procediment de tramitació de les ajudes fins al pagament d'aquestes. Qualsevol circumstància que puga afectar aquesta declaració responsable al llarg de la duració del procediment de les ajudes s'haurà de comunicar necessàriament a l'IVC tan prompte com es produïsca.  
n) Estar al corrent en el compliment de les obligacions tributàries i amb la Seguretat Social en els termes que estableixen l'LGS i l'RLGS, i cal acreditar aquesta circumstància abans que es dicte la proposta de resolució de concessió de la convocatòria, així com en els processos de justificació de l'ajuda concedida. El compliment d'aquestes obligacions el podrà verificar l'òrgan instructor sempre que el sol·licitant no s'hi opose, d'acord amb el que preveu l'article 28.2 de l'LPAC. Els sol·licitants que s'hi oposen hauran d'aportar la documentació acreditativa d'estar al corrent de les obligacions esmentades.  
  
o) Totes les altres obligacions que estableix l'article 14 de l'LGS, i la normativa que resulte aplicable en la disposició de fons públics.  
  
p) Els sol·licitants que estiguen obligats a disposar d'un pla d'igualtat segons el que preveu la Llei orgànica 3/2007, de 22 de març, per a la igualtat efectiva de dones i homes, per a garantia de la igualtat de tracte i d'oportunitat entre dones i homes en qualsevol àmbit i, singularment, en l'esfera laboral, hauran d'incloure una còpia d'aquest pla i acreditar el visat de la direcció general competent en matèria de dona i igualtat de la Generalitat. En cas que no disposen del pla d'igualtat en el moment de presentar la sol·licitud hauran d'acreditar haver començat els tràmits per a obtindre'l o no podran tindre la condició de beneficiaris; i en el moment de la justificació de la subvenció, n'adjuntaran una còpia i acreditaran el visat de la direcció general competent en matèria de dona i igualtat de la Generalitat.  
  
q) Qualsevol altra obligació prevista la normativa general de subvencions.  
2. En aquestes ajudes, la despesa mínima, realitzada i justificada per a poder considerar complit l'objecte i la finalitat de l'ajuda, ha de ser la major de les següents:  
a) El 50 % del pressupost total del projecte presentat.  
b) L'import de la subvenció concedida.  
El seu incompliment comportarà la minoració o la revocació de la subvenció concedida i, si és el cas, el reintegrament de les quantitats percebudes. En cap cas el pagament de la subvenció serà superior a l'import concedit i justificat correctament.  
Qualsevol reformulació del projecte o canvi de caràcter substancial s'ha de comunicar prèviament a l'IVC i ha d'estar autoritzat per la persona que ocupe la presidència de la comissió tècnica de valoració, amb un informe previ del Servei d'Ajudes de l'IVC. La realització de canvis sense la comunicació prèvia i l'autorització subsegüent podrà determinar la minoració o la revocació de la subvenció, amb l'obligació de devolució de l'ajuda rebuda, si és el cas.  
Es consideraran modificacions de caràcter substancial:  
a) Aquelles en les quals el pressupost que es declara executat mostra una desviació negativa superior al 25 % respecte del que es va presentar juntament amb la sol·licitud d'ajuda, la quantitat que s'ha de percebre es minorarà de manera proporcional a les despeses efectivament justificades, sempre que s'hagen complit l'objecte i la finalitat de l'ajuda.  
b) Les modificacions no pressupostàries que contribuïsquen a desvirtuar la qualitat o alterar l'objecte, la finalitat o el calendari del projecte original també podran comportar la minoració o la revocació de l'ajuda concedida si no disposen de l'autorització preceptiva.  
3. En cas que l'activitat es duga a terme en un moment posterior a la publicació de la resolució de concessió, s'ha de fer constar en tota publicació, fullet, programa i publicitat, en qualsevol mitjà o suport que es faça, incloent-hi els electrònics i digitals, la documentació acreditativa del patrocini d'aquesta per l'IVC. Per a fer-ho, s'hauran d'inserir en un lloc preferent i destacat els logotips oficials, d'acord amb les normes d'identitat corporativa d'aquesta institució, que estan disponibles en la pàgina web http://ivc.gva.es/.  
Sense perjudici del que s'ha indicat en l'apartat anterior, les persones jurídiques privades beneficiàries que perceben ajudes per un import superior a 10.000 - han de donar publicitat a aquesta en la seua pàgina web, i al·ludir a l'IVC, que inclourà l'import de l'ajuda i el programa d'activitats al qual es destina. Tot això de conformitat amb el que es preveu en la Llei 1/2022, de 13 d'abril, de transparència i bon govern de la Comunitat Valenciana.  
4. Disposar dels llibres comptables, els registres diligenciats i altres documents degudament auditats en els termes exigits per la legislació mercantil i sectorial aplicable a la persona beneficiària en cada cas, amb la finalitat de garantir l'adequat exercici de les facultats de comprovació i control.  
5. Seran obligacions específiques de les persones beneficiàries en les modalitats que s'indica:  
a) Les persones beneficiàries d'ajudes a la creació d'escriptura escènica han de presentar el text original definitiu de l'obra dins del termini màxim establit per a la justificació.  
En el cas que hi haja un compromís previ entre la persona beneficiària i una tercera persona a qui s'hagen cedit els drets, el patrocini de l'IVC s'ha de fer constar per un període mínim de dos anys des de la concessió de l'ajuda, que es plasmarà en tota publicació, fullet, programa, publicitat o posada en escena, en qualsevol mitjà o suport que es faça, incloent-hi els suports electrònics i digitals. Per a fer-ho, s'haurà d'inserir en un lloc preferent i destacat el logotip oficial, d'acord amb les normes d'identitat corporativa d'aquesta institució, que estan disponibles en la pàgina web http://ivc.gva.es/.  
b) Les persones beneficiares d'ajudes a residències escèniques hauran de presentar una memòria sobre el projecte realitzat.  
c) Les persones beneficiàries d'ajudes a la formació han d'aportar el justificant del pagament de la matrícula i el certificat d'assistència al curs expedit pel centre que l'haja impartit.  
d) Les persones beneficiàries d'ajudes a investigació o edició tindran l'obligació de presentar almenys dues còpies dels treballs realitzats o de l'exemplar editat, ja que la finalitat de la subvenció es dirigeix a fomentar una activitat d'utilitat pública o interés social, i quedaran depositades per a consulta en el Departament de Documentació de l'IVC.  
  
Tretzena. Justificació i pagament de les ajudes  
1. El pagament d'aquestes ajudes s'efectuarà mitjançant una transferència bancària segons el model de domiciliació bancària, sempre que l'activitat s'haja realitzat d'acord amb el programa presentat i es justifiquen correctament les despeses corrents ocasionades per l'activitat subvencionada. Una vegada revisada i comprovada la justificació, es pagarà la subvenció en els terminis establits legalment.  
No obstant això, d'acord amb el que preveu l'article 171.1 de l'LHIS, no es podrà efectuar el pagament de la subvenció si la persona beneficiària no està al corrent en el compliment de les obligacions tributàries i amb la Seguretat Social o si té la condició de subjecte deutor per resolució de procedència de reintegrament.  
2. Tots els documents que servisquen per a justificar aquesta subvenció han d'estar subscrits per la persona beneficiària i s'han de dirigir a l'IVC en un termini no superior a quatre mesos des de la realització de l'activitat. El mateix termini correspondrà també per a les activitats que hagen finalitzat després de la publicació de la resolució de concessió, i, en els dos casos, fins al dia 30 de novembre de 2022.  
Per a controlar l'acumulació eventual de subvencions, l'entitat beneficiària haurà de presentar una declaració responsable que faça constar que tots i cadascun dels documents o factures presentats s'apliquen únicament a la justificació de la subvenció concedida.  
3. Amb caràcter general, la justificació s'haurà d'ajustar al que s'exposa a continuació:  
Quan l'import que s'ha de justificar siga inferior a 20.000 ?, s'haurà d'utilitzar el compte justificatiu.  
Quan una persona beneficiària haja de justificar més de 20.000 - en despeses, haurà de presentar el compte justificatiu amb un informe d'auditoria.  
Excepcionalment, els beneficiaris que hagen de justificar menys de 20.000 ?, podran presentar, si així ho estimen, un informe d'auditoria de despeses.  
4. Quan la subvenció es concedisca a entitats locals, així com als seus organismes i entitats públiques vinculades o dependents d'aquestes, en atenció a la naturalesa jurídica pública del beneficiari, la justificació haurà d'estar formada pels documents següents:  
a) La memòria d'actuació justificativa del compliment de les condicions imposades en la concessió de la subvenció, amb la indicació de les activitats dutes a terme i dels resultats obtinguts.  
b) La relació classificada de les despeses i les inversions de l'activitat, amb la indicació del creditor i del document, l'import, la data d'emissió i la data de pagament. En cas que la subvenció s'atorgue conformement a un pressupost, s'han d'indicar les desviacions produïdes.  
Aquesta relació haurà d'estar certificada per l'interventor o l'autoritat competent de l'Administració pública o l'organisme beneficiari de la subvenció amb categoria, almenys, de subdirector general o equivalent.  
  
c) Un detall d'altres ingressos o subvencions que hagen finançat l'activitat subvencionada amb la indicació de l'import i la procedència.  
d) Si és el cas, una carta de pagament de reintegrament en el supòsit de romanents no aplicats, així com dels interessos derivats d'aquests.  
En aquests casos, l'IVC recaptarà dels beneficiaris els justificants que estime oportuns a fi d'obtindre una evidència raonable de l'aplicació adequada de la subvenció. L'import d'aquests justificants haurà de ser, almenys, del 25 % del cost total del projecte, i l'elecció es farà tant de manera aleatòria com concreta, amb la divisió prèvia d'aquests en estrats en atenció a l'import, el tipus de despesa o altres de característiques similars.  
5. L'òrgan gestor del procediment podrà requerir els justificants que estime oportuns a fi d'obtindre l'evidència raonable de l'aplicació adequada de la subvenció mitjançant la tècnica de mostreig estratificat, fins i tot de la totalitat dels justificants de despesa si es generen dubtes sobre el cost del projecte.  
Les nòmines superiors a 300 - es justificaran per mitjà de transferència bancària, xec o pagaré, i en qualsevol circumstància o import es podrà exigir la presentació de les cotitzacions a la Seguretat Social.  
Si la forma de pagament és un xec o un pagaré, el document justificatiu consistirà en un justificant de recepció, signat i segellat pel proveïdor, en què s'ha d'especificar la factura o la documentació justificativa de la despesa a què correspon el pagament i la seua data, el número i la data del xec o la data del venciment del pagaré, i davall de la signatura han d'aparéixer el nom i el NIF de la persona que signa, així com una còpia de l'extracte bancari del càrrec en compte corresponent a l'operació justificada.  
Totes les despeses superiors a 300 euros s'hauran d'efectuar mitjançant una transferència bancària, un xec o un pagaré.  
En cas de pagaments en efectiu, fins a 300 euros, el document justificatiu consistirà en un justificant de recepció, signat i segellat pel proveïdor, en el qual s'ha d'especificar la factura o la documentació justificativa de la despesa a què correspon el pagament i la seua data, i davall de la signatura han d'aparéixer el nom i el NIF de la persona que signa.  
6. Les persones beneficiàries de la modalitat d'investigació han de justificar els mateixos conceptes de despesa que s'hagen indicat en el model de fitxa pressupostària que s'haja adjuntat a la sol·licitud, perquè, excepcionalment, pot donar-se el cas que una determinada activitat d'investigació no incórrega en despeses justificables.  
7. Tota la documentació justificativa s'ha de dirigir a l'IVC i ha d'estar subscrita per la persona beneficiària.  
8. Els crèdits pressupostaris afectes a aquesta convocatòria, disposats i no pagats per falta de justificació o per ser insuficient o incorrecta, es podran anul·lar, amb la qual cosa la persona beneficiària perdrà el dret a percebre la subvenció assignada.  
9. No s'accepten tiquets com a documents comptables justificatius de despeses, que queden substituïts per la factura simplificada, d'acord amb el Reial decret 1619/2012, de 30 de novembre.  
  
Catorzena. Pagaments anticipats  
1. Es podran fer abonaments a compte o pagaments anticipats de conformitat amb el que disposa l'article 171 de l'LHIS.  
2. Els abonaments a compte respondran al ritme d'execució de les accions subvencionades i s'abonaran per una quantia equivalent a la justificació presentada, sempre que la naturalesa i les característiques de les activitats permeten aquest fraccionament a l'efecte del pagament.  
3. Es podran sol·licitar pagaments anticipats de fins al 30 % de l'import anual de la subvenció concedida.  
4. Una vegada s'haja verificat que la justificació de les ajudes per part de les persones beneficiàries, presentada dins del termini i en la forma procedent, s'ajusta al que disposa, a aquest efecte, aquesta ordre de bases, s'iniciaran els tràmits dirigits al pagament d'aquestes.  
No obstant això, en virtut del que preveu l'article 171.1 de l'LHIS, no es podrà efectuar el pagament de la subvenció si la persona beneficiària no està al corrent en el compliment de les obligacions tributàries i amb la Seguretat Social, o té la condició de subjecte deutor per resolució de procedència de reintegrament. Aquestes circumstàncies poden comportar la pèrdua del dret al cobrament de l'ajuda.  
  
Quinzena. Despeses subvencionables  
1. Les despeses subvencionables es regiran pel que disposa l'article 31 de l'LGS.  
2. Tindran la consideració de despesa subvencionable, en termes generals, totes les despeses directament imputables, siguen estructurals o de l'activitat, relacionades amb els projectes inclosos dins de l'àmbit de l'ordre, efectuades entre l'1 de desembre de 2021 i el 30 de novembre de 2022, sempre que siguen necessàries per a dur a terme els projectes d'arts escèniques subvencionats i les activitats derivades del desenvolupament d'aquests.  
3. Es podran justificar els percentatges de costos indirectes següents:  
En la modalitat de residències escèniques, fins a un màxim del 25 % de la subvenció concedida.  
En la modalitat de formació, investigació i edició, fins a un màxim del 35 % de la subvenció concedida.  
En la modalitat d'associacions i entitats sense ànim de lucre, fins a un màxim del 55 % de la subvenció concedida.  
I en tots els supòsits, sempre que aquestes despeses corresponguen al període en què es realitza l'activitat i s'hagen pagat efectivament amb anterioritat a la finalització del període de justificació.  
4. Les persones físiques (empreses individuals) o els socis de l'entitat sol·licitant que retribuïsquen els seus serveis propis a l'activitat subvencionada podran justificar únicament costos directes fins a un màxim del 40 % de l'import que cal justificar (és a dir, de l'import de la subvenció concedida o del 50 % de l'import total del projecte presentat) perquè els beneficiaris de les ajudes justifiquen el compliment de l'objecte i la finalitat de l'ajuda. En queden exceptuades les cooperatives.  
  
5. Seran admissibles els següents costos directes:  
1r. En la modalitat de residències escèniques, seran admissibles les despeses directament relacionades amb l'objecte d'aquesta modalitat, és a dir, les que puguen imputar-se a la realització de la residència artística, entre les quals hi ha el pagament a tot el personal implicat: personal artístic (direcció, autoria, coreografia, escenografia, il·luminació, espai sonor i música, vestuari, imatge, etc.), intèrprets, personal tècnic i especialistes d'altres àmbits o disciplines vinculades al projecte de residència.  
Despeses de comunicació, viatges, transport, allotjaments i dietes, telefonia, internet i informàtica, despeses de gestió laboral, fiscal i comptable, assegurances i similars.  
2n. En la modalitat d'ajudes a associacions professionals i entitats sense ànim de lucre, s'accepten despeses facturades a l'entitat pels membres del seu òrgan de govern amb els requisits següents:  
a) En cas de justificar nòmines, hi ha d'haver una relació contractual de caràcter laboral.  
b) El nombre de membres de l'òrgan de govern que perceben qualsevol mena de retribució de l'associació no pot superar la meitat dels que l'integren.  
  
3r. No s'admetran com a despeses subvencionables (directes o indirectes) les següents:  
a) L'adquisició de material susceptible d'inventariar (ordinadors, focus, mobiliari, etc.). Excepcionalment, quant al material inventariable que s'haja utilitzat en un muntatge escènic concret (modalitats de producció professional i emergent), se'n podrà acceptar en la justificació el 25 % del cost total en concepte de valor d'amortització.  
b) Els serveis de restauració.  
c) Els interessos deutors de comptes bancaris, els recàrrecs i les sancions administratives o penals.  
d) Les dietes. En cas que aquestes no figuren integrades en les nòmines dels contractes artístics, en la justificació caldrà aportar el contracte i un rebut amb la data, el NIF i la signatura de la persona receptora.  
  
Setzena. Subcontractació  
1. La realització de l'activitat subvencionada és obligació personal de la persona beneficiària sense altres excepcions que les que estableixen aquestes bases reguladores, dins dels límits i amb els requisits fixats en els articles 29 de l'LGS, i 68 de l'RLGS.  
2. La persona beneficiària podrà concertar amb tercers l'execució de l'activitat subvencionada fins a un límit màxim del 50 % de l'import d'aquesta, sumant els preus de tots els subcontractes.  
Amb la sol·licitud prèvia de la persona beneficiària, quan concórreguen circumstàncies que així ho justifiquen, el president de l'IVC podrà autoritzar de manera singular, a proposta de l'òrgan encarregat d'instruir el procediment, la subcontractació de fins a un màxim del 75 % de l'import de l'activitat subvencionada.  
3. En tot cas, serà necessària l'autorització prèvia i la realització del contracte per escrit quan la subcontractació excedisca el 20 % de l'import de la subvenció i aquest import siga superior a 60.000 euros.  
  
4. Sense perjudici del que s'ha indicat anteriorment, la persona beneficiària no podrà concertar l'execució total o parcial de les activitats subvencionades amb persones o entitats vinculades amb el beneficiari, llevat que concórreguen les circumstàncies següents:  
a) Que s'obtinga l'autorització expressa prèvia de l'òrgan concedent.  
b) Que l'import de l'activitat subvencionable no excedisca el cost incorregut per l'entitat vinculada. L'acreditació del cost s'ha de fer en la justificació en els mateixos termes que s'estableixen per a acreditar les despeses del beneficiari.  
S'entén per persones vinculades, a aquest efecte, aquelles en què concórrega alguna de les circumstàncies a què es refereix l'article 68.2 de l'RLGS.  
5. Si les dades i els motius de la subcontractació (incloent-hi l'activitat objecte d'aquesta, l'empresa que desenvoluparà l'activitat i els percentatges que suposa sobre el pressupost de l'activitat dins dels límits assenyalats) ja figuren en el dossier del projecte d'activitat aportat juntament amb la sol·licitud d'acord amb el que preveu aquest article, la resolució de concessió d'una ajuda subsumirà les autoritzacions de la subcontractació a què es refereix aquest article. En un altre cas, s'haurà d'obtindre l'autorització esmentada abans de subcontractar. Sense perjudici del que s'ha esmentat, en aquests casos el beneficiari haurà d'acreditar el cost incorregut per l'entitat vinculada i el compliment dels aspectes declarats en el moment de la justificació.  
6. A més, s'ha de tindre en compte que:  
a) El contingut de la prestació que se subcontracta ha d'estar perfectament identificat en el projecte presentat.  
b) La persona beneficiària ha d'informar sobre l'adequació de la prestació als preus habituals de mercat.  
c) La mateixa entitat no pot tindre la condició de beneficiària i subcontractada en activitats subvencionades de la mateixa convocatòria.  
7. Les subcontractacions que no s'ajusten al que preveu aquest article no es podran imputar com a despesa de la justificació de l'ajuda concedida.  
  
Dessetena. Concurrència de fonts de finançament  
1. Les ajudes que preveu aquesta ordre són compatibles amb la percepció d'altres subvencions procedents de qualsevol administració o ens públic o privat, nacional o internacional, sempre que l'import d'aquestes siga d'una quantia que, aïlladament o en concurrència amb altres subvencions, no supere el cost de l'activitat subvencionada o implique una disminució de l'import del finançament propi exigit, si és el cas, per a cobrir l'activitat subvencionada.  
  
2. Les ajudes que per import no suposen un falsejament de la competència que afecte els intercanvis comercials entre els estats membres, podran acollir-se al règim de minimis, d'acord amb el que preveu el Reglament (UE) 1407/2013, de la Comissió Europea, de 18 de desembre de 2013, relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis (DOUE L 352, 24.12.2013), i en cap cas podran superar l'import màxim total d'ajuda de minimis, establit actualment en 200.000 euros, durant un període de tres exercicis fiscals per a una mateixa empresa, ni individualment, ni com a resultat de l'acumulació amb altres ajudes de minimis concedides a la mateixa empresa.  
A l'efecte del que disposa el paràgraf anterior, s'entén per empresa, amb independència del seu estatut jurídic i de la manera de finançament, qualsevol entitat que exercisca una activitat econòmica o que oferisca béns o serveis en un mercat determinat, i queden expressament incloses en aquest concepte les entitats sense ànim de lucre.  
  
Aquest reglament es pot aplicar únicament a les formes d'ajuda transparent, que són aquelles respecte de les quals es pot determinar prèviament l'equivalent de subvenció brut sense necessitat d'efectuar una avaluació de risc. Aquestes ajudes consistents en subvencions es consideren transparents.  
3. De conformitat amb l'article 5 del Reglament (UE) 1407/ 2013, de la Comissió Europea, de 18 de desembre de 2013, relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis (DOUE L 352, de 24.12.2013), aquestes ajudes podran acumular-se amb:  
a) Altres ajudes de minimis concedides d'acord amb el Reglament (UE) 360/2012, de la Comissió, fins al límit màxim que estableix aquest últim reglament.  
b) Altres ajudes de minimis concedides d'acord amb altres reglaments de minimis fins al límit màxim de 200.000 - en tres exercicis fiscals.  
4. Les ajudes de minimis no es podran acumular amb cap ajuda estatal en relació amb les mateixes despeses subvencionables, ni amb cap ajuda estatal per a la mateixa mesura de finançament de risc, si aquesta acumulació excedeix la intensitat de l'ajuda o l'import d'ajudes superior corresponent fixat en les circumstàncies concretes de cada cas per un reglament d'exempció per categories o una decisió adoptada per la Comissió. Les ajudes de minimis que no es concedisquen per a costos subvencionables específics, ni puguen atribuir-se a costos subvencionables específics, podran acumular-se amb altres ajudes estatals concedides en virtut d'un reglament d'exempció per categories o d'una decisió adoptada per la Comissió.  
5. A l'efecte de controlar els límits exposats anteriorment, els sol·licitants hauran d'aportar, juntament amb la sol·licitud, una declaració responsable d'ajudes en què s'indiquen totes les que tinguen concedides o sol·licitades per al mateix projecte o activitat objecte de subvencions. Així mateix, cal incloure en aquesta declaració totes les ajudes que s'hagen concedit d'acord amb un règim expressament designat com de minimis, i que l'entitat tinga concedides o sol·licitades durant l'exercici fiscal en curs i els dos exercicis fiscals anteriors.  
Les ajudes que s'acullen al règim de minimis no s'hauran de notificar a la Comissió Europea, excepte en els casos que el Reglament exceptua de la seua aplicació en l'article 1.1, entre els quals no hi ha els sectors culturals.  
  
Dihuitena. Pla de control  
1. De conformitat amb el que estableix l'apartat 3 de l'LHIS, s'aprovarà un pla de control de la realització de les activitats subvencionades.  
  
El pla preveurà els tipus de control que s'han d'efectuar: administratius, sobre el terreny, a posteriori i de qualitat, els criteris de selecció de mostra i el percentatge mínim d'ajuda que cal controlar sobre el total pagat en cada línia d'ajudes.  
2. Els controls administratius es duran a terme fonamentalment mitjançant la comprovació i el control de la documentació de caràcter econòmic, justificativa de l'import concedit, i de la memòria d'actuació justificativa relativa a l'activitat subvencionada, que a aquest efecte s'ha establit en aquesta ordre de bases com d'aportació preceptiva per la persona beneficiària per al pagament de l'ajuda.  
  
Denovena. Incompliments, criteris de graduació, responsabilitat i règim sancionador  
1. L'IVC es reserva, igualment, la possibilitat de modificar o deixar sense efecte la subvenció, en cas d'incompliment d'alguna de les obligacions imposades a les persones beneficiàries en la base dotzena, en els terminis i les condicions assenyalades, observant sempre el principi de proporcionalitat a què es refereix l'article 17.3.n de l'LGS.  
2. Si la persona beneficiària du a terme totes les activitats projectades, però el cost que tenen és inferior al 25 % del pressupost previst, l'òrgan gestor haurà de minorar proporcionalment la quantia de la subvenció.  
3. Les resultes de crèdit que es puguen produir per les renúncies produïdes i les minoracions que es determinen per l'aplicació del que s'ha indicat es podran disposar de conformitat amb la base tercera.  
  
4. El règim d'infraccions i sancions administratives aplicables serà el que estableix el títol IV de l'LGS, així com els articles 173 a 177 de l'LHIS.  
La imposició de sancions en matèria de subvencions s'efectuarà mitjançant un procediment administratiu en què, en tot cas, es donarà audiència a la persona beneficiària abans que es dicte l'acord corresponent, i es tramitarà d'acord amb el que disposa la legislació del procediment administratiu comú.  
5. Serà procedent reintegrar les quantitats percebudes i l'exigència de l'interés de demora corresponent des del moment del pagament de la subvenció fins a la data en què s'acorde la procedència del reintegrament en els casos que preveu l'article 37 de l'LGS.  
El procediment de reintegrament de subvencions es regirà per les disposicions generals sobre procediments administratius que conté la legislació del procediment administratiu comú, sense perjudici de les especialitats que estableixen l'LGS i l'RLGS, així com l'article 172 de l'LHIS.  
Quan el compliment per part del beneficiari s'aproxime de manera significativa al compliment total i aquest acredite una actuació inequívocament tendent a la satisfacció dels seus compromisos, la quantitat que caldrà reintegrar estarà determinada pel número o el grau d'incompliment de l'activitat objecte de subvenció, i es respectarà el principi de proporcionalitat.  
6. La realització d'alguna activitat de les que s'enumeren en el títol VI de la Llei 14/2017, de 10 de novembre, de la Generalitat, de memòria democràtica i per a la convivència de la Comunitat Valenciana, donarà lloc a la pèrdua del dret al cobrament de la subvenció o, si és el cas, al reintegrament de les quantitats percebudes.